
讟拽住讟 讛讚祝




	讛砖讟谉 讘讞讜砖讘谞讬讛 转诇转 诪讗讛 讜砖讬转讬谉 讜讗专讘注讛 讜讗诪专 专诪讬 讘专 讗讘讗 讻转讬讘 讗讘专诐 讜讻转讬讘 讗讘专讛诐 讘转讞诇讛 讛诪诇讬讻讜 讛拽讘''讛 注诇 诪讗转讬诐 讜讗专讘注讬诐 讜砖诇砖讛 讗讘专讬诐 讜诇讘住讜祝 讛诪诇讬讻讜 注诇 诪讗转讬诐 讜讗专讘注讬诐 讜砖诪讜谞讛 讗讘专讬诐 讗诇讜 讛谉 砖转讬 注讬谞讬诐 讜砖转讬 讗讝谞讬诐 讜专讗砖 讛讙讜讬讬讛 讜讗诪专 专诪讬 讘专 讗讘讗 诪讗讬 讚讻转讬' {拽讛诇转 讟-讬讚} 注讬专 拽讟谞讛 讜讗谞砖讬诐 讜讙讜' 注讬专 拽讟谞讛 讝讛 讛讙讜祝 讜讗谞砖讬诐 讘讛 诪注讟 讗诇讜 讗讘专讬诐 讜讘讗 讗诇讬讛 诪诇讱 讙讚讜诇 讜住讘讘 讗讜转讛 讝讛 讬爪专 讛专注 讜讘谞讛 注诇讬讛 诪爪讜讚讬诐 讜讞专诪讬诐 讗诇讜 注讜谞讜转 讜诪爪讗 讘讛 讗讬砖 诪住讻谉 讜讞讻诐 讝讛 讬爪专 讟讜讘 讜诪诇讟 讛讜讗 讗转 讛注讬专 讘讞讻诪转讜 讝讜 转砖讜讘讛 讜诪注砖讬诐 讟讜讘讬诐 讜讗讚诐 诇讗 讝讻专 讗转 讛讗讬砖 讛诪住讻谉 讛讛讜讗 讚讘砖注转 讬爪专 讛专注 诇讬转 讚诪讚讻专 诇讬讛 诇讬爪''讟 {拽讛诇转 讝-讬讟} 讛讞讻诪讛 转注讜讝 诇讞讻诐 诪注砖专讛 砖诇讬讟讬诐 讛讞讻诪讛 转注讜讝 诇讞讻诐 讝讜 转砖讜讘讛 讜诪注砖讬诐 讟讜讘讬诐 诪注砖专讛 砖诇讬讟讬诐 砖转讬 注讬谞讬诐 讜砖转讬 讗讝谞讬诐 讜砖转讬 讬讚讬诐 讜砖转讬 专讙诇讬诐 讜专讗砖 讛讙讜讬讬讛 讜驻讛 讗诪专 专讘讬 讝讻专讬讛 诪砖讜诐 专讘讬 讬砖诪注讗诇 讘讬拽砖 讛拽讘''讛 诇讛讜爪讬讗 讻讛讜谞讛 诪砖诐 砖谞讗诪专 {讘专讗砖讬转 讬讚-讬讞} 讜讛讜讗 讻讛谉 诇讗诇 注诇讬讜谉 讻讬讜谉 砖讛拽讚讬诐 讘专讻转 讗讘专讛诐 诇讘专讻转 讛诪拽讜诐 讛讜爪讬讗讛 诪讗讘专讛诐 砖谞讗诪专 {讘专讗砖讬转 讬讚-讬讟} 讜讬讘专讻讛讜 讜讬讗诪专 讘专讜讱 讗讘专诐 诇讗诇 注诇讬讜谉 拽讜谞讛 砖诪讬诐 讜讗专抓 讜讘专讜讱 讗诇 注诇讬讜谉 讗诪专 诇讜 讗讘专讛诐 讜讻讬 诪拽讚讬诪讬谉 讘专讻转 注讘讚 诇讘专讻转 拽讜谞讜 诪讬讚 谞转谞讛 诇讗讘专讛诐 砖谞讗诪专 {转讛讬诇讬诐 拽讬-讗} 谞讗诐 讛' 诇讗讚谞讬 砖讘 诇讬诪讬谞讬 注讚 讗砖讬转 讗讜讬讘讬讱 讛讚讜诐 诇专讙诇讬讱 讜讘转专讬讛 讻转讬讘 谞砖讘注 讛' 讜诇讗 讬谞讞诐 讗转讛 讻讛谉 诇注讜诇诐 注诇 讚讘专转讬 诪诇讻讬 爪讚拽 注诇 讚讬讘讜专讜 砖诇 诪诇讻讬 爪讚拽 讜讛讬讬谞讜 讚讻转讬讘 讜讛讜讗 讻讛谉 诇讗诇 注诇讬讜谉 讛讜讗 讻讛谉 讜讗讬谉 讝专注讜 讻讛谉:



	讛讚专谉 注诇讱 讗专讘注讛 谞讚专讬诐



	诪转谞讬' 讗讬谉 讘讬谉 讛诪讜讚专 讛谞讗讛 诪讞讘讬专讜 诇诪讜讚专 讛讬诪谞讜 诪讗讻诇 讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛诐 讗讜讻诇 谞驻砖 讛诪讜讚专 诪讗讻诇 诪讞讘讬专讜 诇讗 讬砖讗讬诇谞讜 谞驻讛 讜讻讘专讛 讜专讬讞讬诐 讜转谞讜专 讗讘诇 诪砖讗讬诇 诇讜 讞诇讜拽 讜讟讘注转 讜讟诇讬转 讜谞讝诪讬诐:

	讙诪' 诪讗谉 转谞讗 讗诪专 专讘 讗讚讗 讘专 讗讛讘讛 专讘讬 讗诇讬注讝专 讛讬讗 讚转谞讬讗 专' 讗诇讬注讝专 讗讜诪专 讗驻讬' 讜讬转讜专 讗住讜专 讘诪讜讚专 讛谞讗讛: 讛诪讜讚专 诪讗讻诇 诪讞讘讬专讜 诇讗 讬砖讗讬诇谞讜 讻讜':




专砖"讬




	砖住''讚 讬诪讬诐 讗讬转 诇讬讛 讜讻讜'. 讜讬诪讬 讛砖谞讛 砖住''讛 讬诪讬诐: 讛诪诇讬讻讜. 讛砖诇讬讟讜: 讗诇讜 讛谉 砖转讬 注讬谞讬讬诐. 讚诇讗讞专 砖诪诇 讛讬讛 砖诇诐 讘讻诇 讗讘专讬讜: 专讗砖 讛讙讜讬讬讛. 讛讜讗 讗讘专: 诪注砖专讛 砖诇讬讟讬诐. 砖讛谉 诪讜注讬诇讬谉 诇讙讜祝 讬讜转专 诪注砖专讛 砖诇讬讟讬诐 讜讗诇讜 讛谉 讻讜': 讛讜爪讬讗讛. 诇讻讛讜谞讛: 注诇 讚讬讘讜专讜 砖诇 诪诇讻讬 爪讚拽. 谞讬讟诇讛 诪诪谞讜 讛讻讛讜谞讛:



	讛讚专谉 注诇讱 讗专讘注讛 谞讚专讬诐



	讗讬谉 讘讬谉 讛诪讜讚专 讛谞讗讛 诪讞讘讬专讜. 砖讞讘讬专讜 讛讚讬专讜 砖诇讗 讬讛谞讛 诪诪谞讜 讘砖讜诐 注谞讬谉: 诇诪讜讚专 诪诪谞讜 诪讗讻诇. 砖诇讗 讛讚讬专讜 讗诇讗 讛谞讗转 诪讗讻诇: 讗诇讗 讚专讬住转 讛专讙诇. 诇注讘讜专 讘讞爪专讜 讜诇拽爪专 讚专讻讜: 讜讻诇讬诐. 讜诇讛砖转诪砖 讘讻诇讬诐 砖诇 诪讚讬专 砖讗讬谉 注讜砖讬谉 讘讛诐 诪讗讻诇 讚诪讜讚专 讛谞讗讛 讗住讜专 讘讚专讬住转 讛专讙诇 讚讛讬讬谞讜 讛谞讗讛 砖诪拽爪专 讚专讻讜 讜诇讛砖转诪砖 讘讻诇讬讜 讗讘诇 诪讜讚专 诪诪谞讜 诪讗讻诇 诪讜转专 讘砖转讬讛谉 诇驻讬 砖讝讛 诇讗 讛讚讬专 诪诪谞讜 讗诇讗 诪讗讻诇: 讙诪' 诪讗谉 转谞讗. 讚诪讜讚专 讛谞讗讛 讗住讜专 讘讚专讬住转 讛专讙诇 讜讘讻诇讬诐 讜讻讜' 讗注''讙 讚诇讗 诪讬讞讝讬 讛谞讗讛: 专讘讬 讗诇讬注讝专 讛讬讗 讚讗诪专 讗驻讬诇讜 讜讬转讜专 讻讜'. 讜讬转讜专 讝讛讜 讻讙讜谉 砖诇拽讞 诪讚讛 砖诇 转驻讜讞讬诐 讘驻专讜讟讛 讜诇讗讞专 砖诪讚讚 诇讜 讛诪讚讛 诪讜住讬祝 诇讜 砖转讬诐 讗讜 砖诇砖讛 讜讝讛讜 讚专讱 砖诇 讞谞讜讜谞讬谉 诇讛讜住讬祝 注诇 讛诪讚讜转 诪砖诇讛谉 讛讜讗讬诇 讜讘诇讗 转谞讗讬 谞讜转谉 诇讜 诇讗 诪讬讞讝讬 讻诪拽讞 讗诇讗 讻诪转谞讛 讜讗诇讬讘讗 讚专讘讬 讗诇讬注讝专 讗住讜专 讛诪讜讚专 讘讗讜转讜 讛讜讬转讜专 砖诇 诪讚讬讚转 驻讬专讜转 讛讻讗 谞诪讬 讗祝 注诇 讙讘 讚讚专讬住转 讛专讙诇 诇讗 讛讜讬讗 讛谞讗讛 讙诪讜专讛 讗住讜专:




转讜住驻讜转




	砖转讬 注讬谞讬诐 讜讘' 讗讝谞讬诐 讜专讗砖 讛讙讜讬讬讛. 专讗砖 讛讗讘专 砖谞讬诪讜诇 讜砖诪注 讜专讗讛 讜砖诇讟 讘注讬谞讬讜 讜讗讝谞讬讜 砖讛诪爪讜转 诪驻拽讞讜转 讗转 讛注讬谞讬诐 讜讛讗讝谞讬诐 讻讚讻转讬讘 (讚讘专讬诐 讻讟) 讜诇讗 谞转谉 讛' 诇讻诐 诇讘 诇讚注转 讜注讬谞讬诐 诇专讗讜转 讜讗讝谞讬诐 诇砖诪讜注 注讚 讛讬讜诐 讛讝讛 讗讘诇 讛讻讗 诇讗 拽讞砖讬讘 诇讘 讚讛讗 讻转讬讘 (谞讞诪讬讛 讟) 讜诪爪讗转 讗转 诇讘讘讜 谞讗诪谉 诇驻谞讬讱 讜讻专讜转 注诪讜 讛讘专讬转 讜谞讚专 注诇 讛诪讬诇讛 讗诇诪讗 拽讜讚诐 讛诪讬诇讛 讛讬讛 讻讘专 诇讘讜 砖诇诐 诇砖诪讬诐: 诇讛讜爪讬讗 讻讛讜谞讛 诪砖诐. 转讬诪讛 讚讗讘专讛诐 谞诪讬 讛讬讛 诪讝专注讜 砖诇 砖诐 讜讬''诇 讚诪讻诇 讘谞讬讜 砖诇 砖诐 拽讗诪专 讜诇讘住讜祝 谞讬讟诇 诪砖讗专 讘谞讬讜 讜谞讬转谞讛 诇讗讘专讛诐 诇讘讚讜 讗''谞 讬''诇 诇驻讬 砖诇讗 讛讬讛 讘讻讜专 讘讻诇 讘谞讬讜 讜诇讗 讛讬讛 诇讜 诇讬专砖 讛讻讛讜谞讛 诪谉 讛讚讬谉 讗诇讗 讚讜拽讗 讛讘讻讜专:



	讛讚专谉 注诇讱 讗专讘注讛 谞讚专讬诐



	讗讬谉 讘讬谉 讛诪讜讚专 讛谞讗讛 讜讻讜' 讗诇讗 讚专讬住转 讛专讙诇. 讘诪拽讜诐 讚诇讗 拽驻讚讬 讗讬谞砖讬 讻讙讜谉 讘拽注讛 讘讬诪讜转 讛讞诪讛: 讜诇讗 讬砖讗讬诇谞讜 谞驻讛 讜讻讘专讛. 讗讘诇 诇讗 谞拽讟 诪讞讘转 讜驻讬讟驻讜讟 砖诇讗 讬砖讗讬诇谞讜 讚讛讗 驻砖讬讟讗 砖诇讗 讬砖讗讬诇 讚讛谞讗讛 讛诪讘讬讗讛 诇讬讚讬 诪讗讻诇 讛讜讗 讗诇讗 讗驻讬' 谞驻讛 讜讻讘专讛 砖讗讬谞讜 讬讻讜诇 诇讗讻讜诇 讗讞专 转讬拽讜谉 讝讛 讘讻诇讬 讝讛 讗诇讗 爪专讬讱 转讬拽讜谉 讗讞专 讗驻讬讬讛 讜讘讬砖讜诇 讗驻''讛 讗住讜专 诇砖讗讜诇 诇讜 谞驻讛: 诪拽讜诐 砖诪砖讻讬专讬诐 讗住讜专. 讚讞砖讬讘 讛谞讗转 诪讗讻诇 诪诪讛 砖谞讛谞讛 讛砖讜讻专 讜专讗讜讬 诇拽谞讜转 诪谉 讛诪注讜转 诪讗讻诇: 诪谞讬 专''讗 讛讬讗. 讜诪讬讬专讬 讘讘拽注讛 讘讬诪讜转 讛讞诪讛 讚诇讗 拽驻讚讬 讻讚驻专讬砖讬转 讜讗''转 讜诇讜拽诪讛 讛讻讗 讘讞爪专 讚拽驻讚讬 讜讻''注 讜讬''诇 讚讗''讻 讛讜讛 诇讬讛 诪拽讜诐 砖诪砖讻讬专讬谉 讜讛讬讛 讗住讜专 讘诪讜讚专 诪讗讻诇: 讗驻讬' 讜讬转讜专. 砖诪讜讜转专 诇讜 讻讚专讱 讛诪讜讻专讬谉 讜诪转谞讬' 讚诇注讬诇 讚诪讜讻专 讘驻讞讜转 讜诇讜拽讞 讘讬讜转专 诪住转讘专讗 讚讗转讬 讻专''讗:



	专"谉

	讛砖讟谉 讘讞讜砖讘谞讗 转诇转 诪讗讛 讜砖讬转讬谉 讜讗专讘注 讛讜讜. 讜讬诪讜转 讛讞诪讛 砖住''讛 讗''讻 讗讬讻讗 讞讚 讬讜诪讗 讚诇讬转 诇讬讛 专砖讜转讗 诇诪砖讟谉 讚讛讬讬谞讜 讬讜讛''讻: 砖转讬 注讬谞讬诐 讜砖转讬 讗讝谞讬诐. 砖讘转讞诇讛 讛诪诇讬讻讜 讛拽讘''讛 注诇 讗讘专讬讜 砖讛诐 讘专砖讜转讜 诇讬讝讛专 诪注讘讬专讛 讗讘诇 注讬谞讬讜 讜讗讝谞讬讜 砖诇 讗讚诐 讗讬谞诐 讘专砖讜转讜 砖讛专讬 注诇 讻专讞讜 讬专讗讛 讘注讬谞讬讜 讜讘讗讝谞讬讜 讬砖诪注 讜诇讘住讜祝 讻砖谞诪讜诇 讛诪诇讬讻讜 讛拽讘''讛 讗驻讬' 注诇 讗诇讜 砖诇讗 讬住转讻诇 讜诇讗 讬砖诪注 讻讬 讗诐 讚讘专 诪爪讜讛: 专讗砖 讛讙讜讬讬讛. 砖谞诪讜诇: 诪注砖专讛 砖诇讬讟讬诐. 砖讜诇讟讬诐 讘讗讚诐 砖专讜讘 诪注砖讬 讛讗讚诐 谞注砖讬谉 注诇 讬讚讬讛诐: 讜诪诇讻讬 爪讚拽. 讛讜讗 砖诐 讘谉 谞讞: 诇驻讬讻讱 讛讜爪讬讗讛 诪讗讘专讛诐. 讜讗注''驻 砖讗讘专讛诐 诪讝专注讜 砖诇 砖诐 诇讗 讝讻讛 讘讻讛讜谞讛 诪讞诪转 砖诐 讗诇讗 诪讞诪转 注爪诪讜 讜讛讬讬谞讜 讚讗诪专讬谞谉 讛讜讗 讻讛谉 讜讗讬谉 讝专注讜 讻讛谉 讻诇讜诪专 砖诇讗 讝讻讛 讝专注讜 讘讻讛讜谞讛 诪讞诪转讜 诪砖''讛 谞讟诇讛 诪讻诇 砖讗专 讝专注讜 砖诇 砖诐 讜谞转谞讛 诇讗讘专讛诐: 谞讗诐 讛' 诇讗讚谞讬. 讚讜讚 讛讜讗 讚拽讗诪专 讚谞讗诐 讛' 讛讬讛 诇讗讚谞讬 讚讛讬讬谞讜 讗讘专讛诐 砖讘 诇讬诪讬谞讬 砖讛讘讟讬讞讜 讘诪诇讞诪转 讗专讘注讛 诪诇讻讬诐 砖讬砖讘 诇讬诪讬谉 讛砖诐 讻诇讜诪专 砖讬讛讗 讘注讝专讜 诇砖讬转 讗讜讬讘讬讜 讛讚讜诐 专讙诇讬讜 讜讻转讬讘 讘讛讛讜讗 诪讝诪讜专 讗转讛 讻讛谉 诇注讜诇诐:



	讛讚专谉 注诇讱 讗专讘注讛 谞讚专讬诐

专诪讘"谉

讗讬谉 讘讬谉 讛诪讜讚专 讛谞讗讛 诪讞讘讬专讜 诇诪讜讚专 讛讬诪谞讜 诪讗讻诇 讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛诐 讗讜讻诇 谞驻砖 讛诪讜讚专 诪讗讻诇 诪讞讘讬专讜 诇讗 讬砖讗讬诇谞讜 谞驻讛 讜讻讘专讛 讜专讬讞讬诐 讜转谞讜专 讗讘诇 诪砖讗讬诇 诇讜 讞诇讜拽 讜讟诇讬转 讜讟讘注转 讜谞讝诪讬诐 讜讻诇 讚讘专 砖讗讬谉 注讜砖讬谉 讘讜 讗讜讻诇 谞驻砖 诪拽讜诐 砖诪砖讻讬专讬谉 讻讬讜爪讗 讘讛诐 讗住讜专:



讗讜拽诪讛 专讘 讗讚讗 讘专 讗讛讘讛 诇诪转谞讬' 讻专讘讬 讗诇讬注讝专 讚转谞讬讗 专"讗 讗讜诪专 讗驻讬诇讜 讜讬转讜专 讗住讜专 讘诪讜讚专 讛谞讗讛 讜诪砖讜诐 讛讻讬 讗住讜专 讘讚专讬住转 讛专讙诇 讗注"讙 讚诇讗 拽驻讚讬 讗讬谞砖讬 讜讗住讜专 讘讻诇讬诐 讗注"驻 砖讗讬谉 诪砖讻讬专讬谉 讻讬讜爪讗 讘讛谉 讜讻讬讜谉 讚住转诐 诇谉 转谞讗 讻专"讗 讛诇讻转讗 讻讜讜转讬讛 讚拽讬"诇 讛诇讻讛 讻住转诐 诪砖谞讛 讜注讜讚 讚住讜讙讬讬谉 讘讛砖讜转驻讬谉 砖谞讚专讜* 讻专"讗 讗转讬讗:





专砖讘"讗

讙诪专讗: 诪讗谉 转谞讗 驻讬专讜转 讚诪讜讚专 讛谞讗讛 讗住讜专 讘讚专讬住转 讛专讙诇 专讘讬 讗诇讬注讝专 讛讬讗. 讜拽讬讬诪讗 诇谉 讻讜转讬讛 讛讜讗讬诇 讜住转诐 诇谉 转谞讗 讻讜转讬讛 讘讻讜诇讛 诪讻诇转讬谉, 讗讘诇 诪爪讗转讬 诇专' 讞谞谞讗诇 讝'诇 讜讻谉 驻住拽 讛专诪讘"谉 讝"诇 讘驻专拽 讞讝拽转 讛讘转讬诐, 讙讘讬 讗诇讜 讚讘专讬诐 砖讗讬谉 诇讛 讞讝拽讛 砖讻转讘 讚诇讬转 讛诇讻转讗 讻专讘讬 讗诇讬注讝专, 讜讻谉 讚注转 专讘讬谞讜 转诐 讘驻专拽 讛砖讜转驻讬谉 诇拽诪谉. 讛讻讗 诪砖诪注 讚专讬住转 讛专讙诇 诇讗 拽驻讚讬 讘讛 讗讬谞讬砖, 讜讗驻讬诇讜 讘讗讬谞砖讬 讚注诇诪讗 讚诇讗讜 砖讜转驻讬谉 谞讬谞讛讜, 讜讗讬谞讜 讗住讜专 讘诪讜讚专 讛谞讗讛 讗诇讗 诇专讘讬 讗诇讬注讝专 诪砖讜诐 讚讜讬转讜专 讗住讜专 讘诪讜讚专 讛谞讗讛. 讜讗讬讻讗 诇诪讬讚拽 讚讛讗 讘砖诇讛讬 驻专拽 讞讝拽转 [讘讘讗 讘转专讗 谞讝, 讘] 讙讘讬 讗诇讜 讚讘专讬诐 砖讬砖 诇讛诐 讞讝拽讛 讗诪专讬谞谉, 讛讻讗 讘讞爪专 讛砖讜转驻讬谉 注住拽讬谞谉 讘讛注诪讚讛 讘讻讚讬 诇讗 拽驻讚讬 讗讬谞砖讬, 讜讛讻讬谉 住诇拽讗 砖诪注转讗 讚讛转诐 讚讗诇诪讗 砖讜转驻讬谉 讘诇讞讜讚 诇讗 拽驻讚讬 讗讛讚讚讬, 讛讗 讗讬谞砖讬 讚注诇诪讗 拽驻讚讬 讜诇讗讜 讜讬转讜专 讛讜讗. 讜转讬专抓 专讘讬谞讜 转诐 讝"诇 [砖诐 转讜住驻讜转 讚"讛 专讘讬谞讗] 讚讛讻讗 讘讘拽注讛 注住拽讬谞谉 讚诇讗 拽驻讚讬 讗驻讬诇讜 讗注诇诪讗, 讜讛转诐 讘讞爪专 讚讗注诇诪讗 拽驻讬讚, 讜砖讜转驻讬谉 诇讗 拽驻讚讬, 讜转讚注 诇讱 讚讛讻讗 讘讘拽注讛, 讚讗讬 讘讞爪专 讛讜讛 诇讬讛 讚讘专 砖讻讬讜爪讗 讘讜 诪砖讻讬专讬谉 讜讗住讜专 讗驻讬诇讜 讘诪讜讚专 讛谞讗讛. 讜讗讬谞讛 专讗讬' 讚讞爪专 谞诪讬 讗讬谉 诪砖讻讬专讬谉 讗讜转讛 诇讻讱 (谞转诇讛 诇讬') [讜讛讜讛 诇讬讛 鈥� 诇驻讬 讛砖"诪] (诇住讜住) [讻住讜住 鈥� 诇驻讬 讛砖讬"诪] 诇专讻讜讘 注诇讬讜 讜讟讘注转 诇专讗讜转 讘讛, 砖讗祝 注诇 驻讬 砖住讜住 讜讟讘注转 诪砖讻讬专讬谉 讘讬讜爪讗 讘讛诐, 讗驻讬诇讜 讛讻讬 讻讬讜谉 砖讗讬谉 诪砖讻讬专讬谉 讗讜转谉 诇讻讬讜爪讗 讘讝讛 讚讘专 砖讗讬谉 诪砖讻讬专讬谉 讻讬讜爪讗 讘讛诐 拽专讬谞谉 诇讛讜. 讜讬砖 诪讬 砖讗讜诪专 讚谞讝诪讬诐 讜讟讘注转 砖讗谞讬, 诪砖讜诐 讚讗讬讛讜 诪砖讗讬诇谉 讜讗讬谞讜 诪拽驻讬讚 注诇讬讛, 讛讜讗讬诇 讜讗讬谉 讻讬讜爪讗 讘讛谉 诪砖讻讬专讬谉, 讗讘诇 讞爪专 讻讬谉 讚诇讗讜 讗讬讛讜 拽讗 诪砖讗讬诇 诇讬讛 讗诇讗 诪谞驻砖讬讛 拽讗 注讬讬诇 拽驻讚讬 讗讬谞砖讬 讘讛讗, 讜讗驻讬诇讜 讗讬谉 讻讬讜爪讗 讘讛谉 诪砖讻讬专讬谉, 讗诇讗 讛讻讗 讘讘拽注讛 讛讬讗. 讜讬砖 诪驻专砖讬诐 讚讛转诐 讘砖诇讛讬 [驻专拽] 讞讝拽转, 诪注讬拽专讗 讚拽讗 住诇拽讗 讚注转讱 讚拽驻讚讬, 诇讗讜 诇讬讻谞住 讘诇讘讚 讚讛讬讬谞讜 讚专讬住转 讛专讙诇 讗诇讗 诇讬讻谞住 讜诇注诪讜讚 砖诐, 讚讜诪讬讗 讚讛注诪讚转 讘讛诪讛 讚诪转谞讬转谉, 讗讘诇 讚专讬住转 讛专讙诇 讘诇讘讚 诇讗 拽驻讚讬 讗讬谞砖讬. 讜诪讬讛讜 诇诪住拽谞讗 讚讗讜拽讬诪谞讗 诇诪转谞讬转讬谉 讚讛砖讜转驻讬谉 砖谞讚专讜 讛谞讗讛 讝讛 诪讝讛 讻专' (讗诇注讝专) [讗诇讬注讝专 鈥� 诇驻讬 讛砖讬"诪] 讚讗诪专 讜讬转讜专 讗住讜专 讘诪讜讚专 讛谞讗讛, 讗驻讬诇讜 (讜讬转讬专) [讜讬转讜专 鈥� 诇驻讬 讛砖讬"诪] 讚诇讗讜 砖讜转驻讬谉 讗诇讗 讜讬转讜专 讚讻讜诇讬 注诇诪讗 诪讜转专讬诐 诇讬讛 讗讛讚讚讬, 讗驻讬诇讜 诇讬讻谞住 谞诪讬 讗住讜专 诇诪讗谉 讚诇讬转 诇讬讛 讘专讬专讛, 讻讱 诪爪讗转讬 砖诐 诇专诪讘"谉 [讝"诇 鈥� 诇驻讬 讛砖讬"诪]. 讜诇讬 谞专讗讛 讚讛转诐 诪砖讜诐 讚拽转谞讬 讚诪注诪讬讚 讘讞爪专 讜诪讙讚诇 转专谞讙讜诇讬谉 讘讞爪专 讗讬谞讛 讞讝拽讛, 讜注讜砖讛 诪讞讬爪讛 诇讞爪专 诇讛注诪讬讚 讘讛诪转讜 讛讜讬讗 讞讝拽讛, 讗拽砖讬谞谉 诪讗讬 砖谞讗 专讬砖讗 讜诪讗讬 砖谞讗 住讬驻讗 讻诇讜诪专, 讚讗驻讬诇讜 讘专讬砖讗 讗讬讻讗 拽驻讬讚讗 讚讗讛注诪讚转 讘讛诪讛 讜讙讚讜诇 转专谞讙讜诇讬谉 讜诇讛注诪讬讚 讗爪诇讜 讘讞爪专 讻讜诇讬 注诇诪讗 拽驻讚讬 讘讬讛 讗驻讬诇讜 讘诇讗 注砖讬讬转 诪讞讬爪讛  转讛讜讬 讞讝拽讛, 讜讗讜拽讬诪谞讗 讘讞爪专 讛砖讜转驻讬谉 讚诇讗 拽驻讚讬 讗驻讬诇讜 讗讛注诪讚讛 讚讛谞讬, 讜讗拽砖讬谞谉 讜砖讜转驻讬谉 诇讗 拽驻讚讬 讗讛注诪讚讛 讚讛谞讬 讜讛转谞谉 讛砖讜转驻讬谉 砖谞讚专讜 讛谞讗讛 讝讛 诪讝讛 讗住讜专讬谉 诇讬讻谞住 讘讞爪专, 讗诇诪讗 讗驻讬诇讜 讗讚专讬住转 专讙诇 拽驻讚讬 讜讻诇 砖讻谉 讗讛注诪讚讛 讚讛谞讬, 讜讗讜拽诪讛 专讘讬谞讗 诇诪转谞讬转讬谉 讚讛砖讜转驻讬谉 讻专讘讬 讗诇讬注讝专, 讜诪砖讜诐 讞讜诪专 砖诇 谞讚专讬诐 讚讗驻讬诇讜 讜讬转讜专 讗住讜专 讘讛诐, 讛讗 讘注诇诪讗 讗驻讬诇讜 讗讛注诪讚讛 讚讛谞讬 砖讜转驻讬谉 诇讗 拽驻讚讬 诇讻讜诇讬 注诇诪讗, 讗讘诇 (讚专讬住讛) [讚专讬住转 鈥� 诇驻讬 讛砖讬"诪] 讛专讙诇 诇专讘谞谉 讗驻讬诇讜 讘诪讜讚专 讛谞讗讛 诪讜转专, 讘注诇诪讗 讚诇讗讜 讘诪讜讚专 讛谞讗讛 讘讬谉 诇专讘谞谉 讘讬谉 诇专讘讬 讗诇注讝专 诇讗 拽驻讚讬 讜讗驻讬诇讜 讗讬谞讬砖 讚注诇诪讗. 讜诪讬讛讜 讗讻转讬 拽砖讬讗 诇讬 讚讛讻讗 诪砖诪注 砖诇专讘讬 讗诇讬注讝专 讚讜拽讗 讗住讜专 讘讚专讬住转 讛专讙诇 讛讗 诇专讘谞谉 砖专讬, 讜讗讬诇讜 讘驻专拽 讚诇拽诪谉 [谞讚专讬诐 诪讜, 讘] 拽转谞讬 讛砖讜转驻讬谉 砖谞讚专讜 讛谞讗讛 讝讛 诪讝讛 讗住讜专讬谉 诇讬讻谞住 诇讞爪专, 专讘讬 讗诇讬注讝专 讘谉 讬注拽讘 讗讜诪专 讝讛 谞讻谞住 讘转讜讱 砖诇讜 讜讝讛 谞讻谞住 讘转讜讱 砖诇讜, 讜讗讜拽讬诪谞讗 驻诇讜讙转讬讬讛讜 讘讞爪专 砖讗讬谉 讘讛 讚讬谉 讞诇讜拽讛, 讗讘诇 讘讞爪专 砖讬砖 讘讛 讚讬谉 讞诇讜拽讛 讚讘专讬 讛讻诇 讗住讜专, 讗诇诪讗 讗驻讬诇讜 诇专讘讬 讗诇讬注讝专 讘谉 讬注拽讘 讗讬谞讬砖 讚注诇诪讗 讗住讜专, 讜讗驻讬诇讜 砖讜转祝 讚讬砖 讘讛 讚讬谉 讞诇讜拽讛 讜讬砖 诇讜诪专 讚专讘讬 讗诇讬注讝专 讘谉 讬注拽讘 谞诪讬 讗讬转 诇讬讛 讜讬转讜专 讗住讜专. 讜讗讬谞讜 诪讞讜讜专, 讚讗诐 讻谉 诇诪讛 转诇讜 讗讜转讛 讘讻诇 诪拽讜诐 讻专讘讬 讗诇讬注讝专, 讜注讜讚 讻讬讜谉 讚驻诇讬讙讬 专讘谞谉 注诇讬讛 讚专讘讬 讗诇讬注讝专 讜住讘讬专讗 诇讬讛 讚讜讬转讜专 诪讜转专, 诇诪讛 讛注诪讬讚讜 诪砖谞转讬谞讜 讘讞爪专 砖讗讬谉 讞诇讜拽讛 讜讘讬砖 讘专讬专讛 讜讗讬谉 讘专讬专讛, 诇讜拽诪讜讛 讗驻讬诇讜 讘讞爪专 砖讬砖 讘讛 讚讬谉 讞诇讜拽讛 讚专讘讬 讗诇讬注讝专 砖专讬 讘讻讬 讛讗讬, 讜转谞讗 拽诪讗 讗住专 讘讬谉 讘讝讜 讜讘讬谉 讘讝讜. (讜讗诇讜) [讜讗讜诇讬 鈥� 诇驻讬 讛砖讬"诪] 谞讗诪专 讚讗讬 讗驻砖专 诇讛谉 诇讗讜拽诪讛 讘讛讻讬谉, 诪讚拽转谞讬 住讬驻讗 讚住讬驻讗 讛讬讛 讗讞讚 诪谉 讛砖讜拽 诪讜讚专 诪讗讞讚 诪讛诐 讛谞讗讛 诇讗 讬讻谞住 诇讞爪专, 专讘讬 讗诇讬注讝专 讘谉 讬注拽讘 讗讜诪专 讬讻讜诇 讛讜讗 诇讜诪专 诇讜 诇转讜讱 砖诇 讞讘专讱 讗谞讬 谞讻谞住 讗讬谞讬 谞讻谞住 诇转讜讱 砖诇讱, 讚讗诇诪讗 讗驻讬诇讜 专讘讬 讗诇讬注讝专 讘谉 讬注拽讘 诪讜讚讛 讚讘讞爪专 砖讗讬谞讛 砖诇 砖讜转驻讬谉 讗住讜专, 讗诇诪讗 讜讬转讜专 讗住讜专 讗驻讬诇讜 诇专讘讬 讗诇讬注讝专 讘谉 讬注拽讘, 讗祝 注诇 驻讬 砖转诇讜 讘讛 讘讻诇 诪拽讜诐 讻专讘讬 讗诇讬注讝专, 讬砖 讻讬讜爪讗 讘讝讛 讘转诇诪讜讚, 讜讗讞讚 诪讛诐 讚讘专 砖诇讗 讘讗 诇注讜诇诐 砖转诇讜 讗讜转讛 讘讻诇 诪拽讜诐 讻专讘讬 诪讗讬专, 讜讗祝 注诇 讙讘 讚转诇讬讗 讘讻诪讛 讗砖诇讬 专讘专讘讬 讻讚讗讬转讗 讘讬讘诪讜转 [讙, 讗], 讜讻诪讜讛 讘转诇诪讜讚 讘诪拽讜诪讜转 讗讞专讬诐, 讜诇驻讬 讝讛 砖诇讜砖讛 诪讞诇讜拽讜转 讘讚讘专, 转谞讗 拽诪讗 讚讛讻讗 讚讛讬讬谞讜 专讘讬 讗诇讬注讝专 讜专讘讬 讗诇讬注讝专 讘谉 讬注拽讘, 讚专讘讬 讗诇讬注讝专 讗讬谉 诇讜 讘专讬专讛, 讜专讘讬 讗诇讬注讝专 讘谉 讬注拽讘 讬砖 诇讜 讘专讬专讛, 讜砖谞讬讛诐 讗讬转 诇讛讜 讚讜讬转讜专 讗住讜专 讘诪讜讚专 讛谞讗讛 讜专讘谞谉 驻诇讬讙讬 注诇讬讬讛讜 讘讛讗, 讜住讘专讬 讜讬转讜专 诪讜转专 讘诪讜讚专 讛谞讗讛. 讻谉 谞专讗讛 诇讬.





专讬讟讘"讗

诪转谞讬' 讗讬谉 讘讬谉 讛诪讜讚专 讛谞讗讛 诪讞讘讬专讜 诇诪讜讚专 诪诪谞讜 诪讗讻诇. 驻专讬砖谞讗 讘讙诪专讗 讚讛讻讬 拽转谞讬 讗讬谉 讘讬谉 讛诪讜讚专 讛谞讗讛 诪讞讘讬专讜 诇诪讜讚专 砖诇讗 讬讛谞讛 诪诪谞讜 讛谞讗讛 讛诪讘讬讗讛 诇讬讚讬 诪讗讻诇 讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬谉 讘讛诐 讗讜讻诇 谞驻砖 讚讗讬诇讜 讘诪讜讚专 讛谞讗讛 讗住讜专 讘讚专讬住转 讛专讙诇 讚讛讬讬谞讜 诇讬讻谞住 诇讞爪讬专讜 讜讗住讜专 诇讛砖讗讬诇讜 砖讜诐 讻诇讬 诪砖诇讜 讗驻讬诇讜 讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 讚讛讗 诪讛谞讬讗 诇讬讛 讗讘诇 讻砖讗讬谞讜 诪讜讚专 诪诪谞讜 讗诇讗 讛谞讗讛 讛诪讘讬讗讛 诇讬讚讬 诪讗讻诇 诪讜转专 讘讚专讬住转 讛专讙诇 讜讘讻诇讬诐 砖讗讬谉 注讜砖讬谉 讘讛诐 讗讜讻诇 谞驻砖 讚讚讘专讬诐 讗诇讜 讗讬谉 讘讗讛 诪讛诐 讛谞讗转 诪讗讻诇:



讛诪讜讚专 诪讗讻诇 诪讞讘讬专讜. 驻讬' 讛谞讗讛 讛诪讘讬讗讛 诇讬讚讬 诪讗讻诇:



诇讗 讬砖讗讬诇谞讜 谞驻讛 讜讻讘专讛 讜专讬讞讬诐 讜转谞讜专. 驻讬' 讻诇 讗诇讜 诪讘讬讗讬谉 讛谉 诇讬讚讬 诪讗讻诇 讚诪讻砖讬专讬 讗讜讻诇 讛诐:



讗讘诇 诪砖讗讬诇讜 讞诇讜拽 讟诇讬转 谞讝诪讬诐 讜讟讘注讜转 讜讻诇 讚讘专 砖讗讬谉 注讜砖讬谉 讘讛谉 讗讜讻诇 谞驻砖. 砖讗讬谉 讗诇讜 诪讘讬讗讬谉 诇讬讚讬 讛谞讗转 诪讗讻诇:



讜诪拽讜诐 砖诪砖讻讬专讬谉 讻讬讜爪讗 讘讛谉 讗住讜专. 驻讬' 讜讘诪拽讜诐 砖诪拽驻讬讚讬谉 砖诇讗 诇讛砖讗讬诇 讻诇讬诐 讗诇讜 讗诇讗 讛爪专讬讱 讗讜转诐 诪爪讟专讱 诇砖讻讜专 讗讜转谉 讗住讜专 诇讛砖讗讬诇谉 诇诪讜讚专 讛讬诪谞讜 讛谞讗讛 讛诪讘讬讗讛 诇讬讚讬 诪讗讻诇 讚讻讬讜谉 讚讻讜诇讬 注诇诪讗 诪讜讙专讬 讗讬 诪砖讗讬诇 诇讬讛 讘讞谞诐 拽讗 诪砖转专砖讬 诇讬讛 讝讜讝讬 讚讗讙专讗 讜讗讜转讜 砖讻专 讛谞讗讛 讛诪讘讬讗讛 诇讬讚讬 诪讗讻诇 讛讜讗 砖讬讻讜诇 诇讬拽讞 讘讜 诪讬谞讬 诪讝讜谞讜转 讜讚讜拽讗 讻砖诪砖讻讬专讬谉 讗讜转谉 诇转砖诪讬砖 讻讝讛 讗讘诇 讛讬讻讗 砖诪砖讻讬专讬谉 讗讜转谉 诇转砖诪讬砖 诪专讜讘讛 讛专讬 讝讛 诪讜转专 诪讻讗谉 讗转讛 诇诪讚 讚讛诪讜讚专 诪讞讘讬专讜 讛谞讗讛 讛诪讘讬讗讜 诇讬讚讬 诪讗讻诇 讛讜讗 讚诪讝讘谉 讛讗讬 讜讝讘讬谉 诪讗讻诇 讜讝讛 驻砖讜讟:



讙诪' 讗讜拽诪讛 专讘 讗讚讗 讘专 讗讛讘讛 诇诪转谞讬' 讻专' 讗诇讬注讝专. 驻讬' 诪转谞讬' 讚拽转谞讬 讛诪讜讚专 讛谞讗讛 住转诐 讗住讜专 讘讚专讬住转 讛专讙诇 讗注"讙 讚诇讗 讞砖讬讘讗 讛谞讗讛 讻讜诇讬 讛讗讬 讚诇讬讻讗 砖讜诐 驻住讬讚讗 诇讘注诇 讛讞爪专 讜讗讬谉 讛谞讻谞住 住讘讜专 诇讬讛谞讜转 诪诪谞讜 讘讻讱 专' 讗诇讬注讝专 讛讬讗 讚转谞讬讗 专' 讗诇讬注讝专 讗讜诪专 讗驻讬诇讜 讜讜讬转讜专 讗住讜专 讘诪讜讚专 讛谞讗讛 驻讬专讜砖 讗驻讬诇讜 讚讘专 砖讚专讻讜 诇讜讜转专 讗爪诇 讞讘讬专讜 讜讗讬谞讜 住讘讜专 砖讬讛谞讛 诇讞讘讬专讜 讘讻讱 讗住讜专 诇诪讜讚专 讛谞讗讛 住转诐 诇驻讬 砖讻讘专 谞讛谞讛 诪讻诇 诪拽讜诐 讜诪砖讜诐 讛讻讬 讗住讜专 讘讚专讬住转 讛专讙诇 讜讗住讜专 讘讻诇讬诐 讗注"驻 砖讗讬谉 诪砖讻讬专讬谉 讻讬讜爪讗 讘讛谉 讗诇讗 砖诪砖讗讬诇讬谉 讗讜转谉 讘讞谞诐 讗讘诇 诇专讘谞谉 讚驻诇讬讙讬 注诇讬讛 讚专' 讗诇讬注讝专 诪讜转专 讘讚讘专讬诐 讗诇讜 讜讻' 专讘讬谞讜 讝"诇 讜讻讬讜谉 讚住转诐 诇谉 转谞讗 讻专讘讬 讗诇讬注讝专 讛诇讻转讗 讻讜转讬讛 讚拽讬"诇 讛诇讻讛 讻住转诐 诪砖谞讛 讜注讜讚 讚住讜讙讬讬谉 讘砖讜转驻讬谉 砖谞讚专讜 讛谞讗讛 讝讛 诪讝讛 讻讜转讬讛 讚专讘讬 讗诇讬注讝专 讗转讬讗 注"讻 讜讻讘专 讻转讘转讬讛 讙诐 讗谞讬 讘驻专拽 讞讝拽转 讛讘转讬诐 讘住"讚:



讛诪讜讚专 (讙) 讛谞讗讛 诪讞讘讬专讜 讜讛讗 诪谉 诪讗讻诇 谞讚专. 驻讬' 讜诇诪讛 讗住讜专 诇讛砖讗讬诇讜 谞驻讛 讜讻讘专讛 讜讞讘专讬讜 讚讛谞讬 诇讗讜 诪讗讻诇 讛谉:





驻讬专讜砖 讛专讗"砖

讛砖讟谉 讘讙讬诪讟专讬讗 砖住"讚 讛讜讬. 讜讬诪讜转 讛讞诪讛 砖住"讛 专诪讝 砖讻诇 讛砖谞讛 讬砖 诇讜 专砖讜转 诇拽讟专讙 讞讜抓 诪讬讜诐 讗讞讚 讜讛讬讬谞讜 讬讜讛"讻:



砖转讬 注讬谞讬诐 讜砖转讬 讗讝谞讬诐 讜专讗砖 讛讙讜讬讬讛. 讜讛诐 讗讘专讬诐 讛诪住专住专讬诐 讘注讘讬专讛 讜讗讬谞谉 诪住讜专讬谉 讘讬讚 讛讗讚诐 讜诪专讜讘 爪讚拽转讜 诪住专诐 讘讬讚讜 讻讚讻转讬讘 (砖诪讜讗诇 讗 讘壮:讟壮) 专讙诇讬 讞住讬讚讬讜 讬砖诪讜专 讻砖讗讚诐 诪转讙讘专 注诇 讬爪专讜 住讜祝 砖讛拽讘"讛 诪讜住专讜 讘讬讚讜:



讝讛 讬爪专 讛专注. 讻讚讻转讬讘 诪诇讱 讝拽谉 讜讻住讬诇:



讗讬砖 诪住讻谉 讜讞讻诐 讝讛 讬爪讛"讟. 讻讚讻转讬讘 讟讜讘 讬诇讚 诪住讻谉 讜讞讻诐 讜讝讛讜 讬爪"讟 砖讛讜讗 讬诇讚 讘砖谞讬诐 讻谞讙讚 讬爪讛"专 砖讛讜讗 驻讞讜转 诪诪谞讜 讬"讙 砖谞讛 讜讞讻诪转讜 讘讝讜讬讛 砖讗讬谉 讛讗讘专讬诐 谞砖诪注讬谉 诇讜:



谞讗诐 讛' 诇讗讚讬. 讗讚讜谞讬 讛讜讗 讗讘专讛诐 讗讘讬谞讜 砖拽专讗讜 [专讗砖讜谉] 诇讛拽讘"讛 讗讚讜谉 讻讚讗讬转讗 讘讘专讻讜转 (讚祝 讝:) 诇诪注谉 讗讚谞讬 诇诪注谉 讗讘专讛诐 砖拽专讗讜 讗讚讜谉:



讛讚专谉 注诇讱 讗专讘注讛 谞讚专讬诐 讗讬谉 讘讬谉 讛诪讜讚专 讛谞讗讛 讜讻讜' 讗诇讗 讚专讬住转 讛专讙诇. 诇注讘讜专 讚专讱 讗专爪讜 讗讜 诇讛砖讗讬诇 讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 砖诪讜转专讬谉 讘诪讜讚专 讛讬诪谞讜 诪讗讻诇 讜讗住讜专 讘诪讜讚专 讛讬诪谞讜 讛谞讗讛:



谞驻讛 讜讻讘专讛 专讞讬诐 讜转谞讜专. 砖诪转拽谞讬谉 讘讛谉 讗讜讻诇 谞驻砖 讜讗讬爪讟专讬讱 诇讗砖诪讜注讬谞谉 讻诇讬诐 讛诇诇讜 讚诇讗 转讬诪讗 讚讜拽讗 拽讚专讛 讜砖驻讜讚 砖讛讗讜讻诇 注讜诪讚 讘转讜讻讜 诇讗讻讬诇讛 讗讘诇 讛谞讬 讙讜专诐 讚讙讜专诐 诪讬拽专讜 拽诪"诇 讚讛"讛 专讞讬讬诐 讜转谞讜专:



讗讘诇 诪砖讗讬诇 诇讜 讞诇讜拽 讜讻讜'. 诪讬诇转讗 讚驻住讬拽讗 谞拽讟:



讙诪' 诪讗谉 转谞讗. 讚诪讞诪讬专 讘诪讜讚专 讛谞讗讛 诇讗住讜专 讗祝 讚专讬住转 讛专讙诇:



讗驻讬' 讜讬转讜专 讗住讜专 讘诪讜讚专 讛谞讗讛. 诪讛 砖讚专讱 讗讚诐 诇讜讜转专 诪砖诇讜 讜讗讬谞讜 诪拽驻讬讚 注诇讬讜 讻讙讜谉 讛讞谞讜讜谞讬 讗讞专 砖谞转谉 讛诪谞讬谉 讗讜 讛诪讚讛 砖专讙讬诇讬谉 诇讬转谉 讘驻讜谞讚讬讜谉 讛讜讗 专讙讬诇 诇讛讜住讬祝 诪砖诇讜 讻讚讬 诇讛专讙讬诇讜 诇讘讗 讗爪诇讜 讗讜转讜 讜讬转讜专 讗住讜专 诇诪讜讚专 讛谞讗讛 讻讬讜谉 砖讛讜讗 诪讜讜转专 砖诇讜 讗讘诇 砖讜讛 讘砖讜讛 诪讜转专 讚讛讬讬谞讜 讝讘讬谞讗 讚专诪讬 注诇 讗驻讬讛 讜讻讬讜谉 讚诪讞诪讬专 讻讜诇讬 讛讗讬 讛诇讻讱 讗驻讬' 讚专讬住转 讛专讙诇 砖讗讬谉 讚专讱 诇讛拽驻讬讚 注诇讬讜 讗住讜专 讘诪讜讚专:





讛诪讗讬专讬

讛诪砖谞讛 讛专讗砖讜谞讛 诪诪谞讜 转讞诇 讘讘讬讗讜专 注谞讬谉 讛讞诇拽 讛专讗砖讜谉 讜讛讜讗 砖讗诪专 讗讬谉 讘讬谉 讛诪讜讚专 讛谞讬讬讛 诪讞讘讬专讜 诇诪讜讚专 诪诪谞讜 诪讗讻诇 讗诇讗 讚专讬住转 讛专讙诇 讜讻诇讬诐 砖讗讬谉 注讜砖讬诐 讘讛谉 讗讜讻诇 谞驻砖 讛诪讜讚专 诪讗讻诇 诪讞讘讬专讜 诇讗 讬砖讗讬诇谞讜 谞驻讛 讜讻讘专讛 讜专讬讞讬诐 讜转谞讜专 讗讘诇 诪砖讗讬诇讜 讞诇讜拽 讜讟诇讬转 谞讝诪讬诐 讜讟讘注讜转 讜讻诇 讚讘专 砖讗讬谉 注讜砖讬谉 讘讜 讗讜讻诇 谞驻砖 诪拽讜诐 砖诪砖讻讬专讬谉 讻讬讜爪讗 讘讛谉 讗住讜专. 讗诪专 讛专"诐 讛诪讜讚专 诪讗讻诇 讛讜讗 砖讬讗诪专 诇讜 讛谞讗转 诪讗讻诇讬讱 注诇讬 讜讗讝 转讞讬讬讘 讛讜讗 诇讜 讛讚讬谞讬谉 讛谞讗诪专讬诐:



讗诪专 讛诪讗讬专讬 讗讬谉 讘讬谉 讛诪讜讚专 诪讞讘讬专讜 诪讗讻诇 讜讻讜' 驻讬专砖讜 讘讙诪专讗 讻讙讜谉 砖讗诪专 诇讞讘讬专讜 拽讜谞诐 讻诇 讛谞讗讛 讛诪讘讬讗讛 诇讬讚讬 诪讗讻诇 诪诪讱 注诇讬 诇诪讜讚专 讛讬诪谞讜 住转诐 专"诇 砖讗诪专 拽讜谞诐 讛谞讗转讱 注诇讬 讗诇讗 讚专讬住转 讛专讙诇 专"诇 诇讬诇讱 讚专讱 砖讚讛讜 讗讜 讚专讱 讘讬转讜 砖讗住讜专 讘诪讜讚专 住转诐 砖讗注"驻 砖讛讜讗 讚讘专 诪讜注讟 讜砖讗讬谉 讚专讱 诇讛拽驻讬讚 注诇讬讜 诪讻诇 诪拽讜诐 诪砖谞转谞讜 专' 讗诇讬注讝专 讛讬讗 砖住讜讘专 砖讗驻讬诇讜 讜讬转讜专 讗住讜专 讘诪讜讚专 讛谞讗讛 专"诇 砖讗诐 诇拽讞 驻讬专讜转 诪诪谞讜 讘诪讚讛 讗讜 讘诪谞讬谉 讜谞讜转谉 诇讜 讬转专 注诇 讛诪讚讛 讗讜 讛诪谞讬谉 讗住讜专 讗注"驻 砖讚专讱 讛诪讜讻专 讘讻讱 诇讻诇 讗讚诐 讜讗讬谉 讝讜 拽专讜讬讛 讛谞讗讛 讗爪诇 砖讗专 讘谞讬 讗讚诐 讜讗驻讬诇讜 讘讚讘专 讛讙专讜注 砖诪讜转专 诇讜 诇诪讻专讜 砖讜讛 讘砖讜讛 讜讬转讜专 诪讬讛讗 讗住讜专 讜讻谉 诇讚注转讜 讚专讬住转 讛专讙诇 讗注"驻 砖讛讜讗 讚讘专 诪讜注讟 讜砖讗讬谉 讚专讱 诇讛拽驻讬讚 注诇讬讜 讗住讜专 讘诪讜讚专 讛谞讗讛 住转诐 讜讘讛谞讗讛 讛诪讘讬讗讛 诇讬讚讬 诪讗讻诇 诪讜转专 讜讻谉 讬砖 讘讬谞讬讛诐 讻诇讬诐 砖讗讬谉 注讜砖讬谉 讘讛谉 讗讜讻诇 谞驻砖 讻讙讜谉 讞诇讜拽 讜讟诇讬转 讜讚讜诪讬讛诐 砖讛诪讜讚专 住转诐 讗住讜专 诇讛砖转诪砖 讘讛诐 讜讛诪讜讚专 讚讜拽讗 讘讛谞讗讛 讛诪讘讬讗讛 诇讬讚讬 诪讗讻诇 诪讜转专 讛讗 讻诇讬诐 砖注讜砖讬谉 讘讛谉 讗讜讻诇 谞驻砖 讗祝 讘诪讜讚专 讛谞讗转 诪讗讻诇 讗住讜专 讜讻讘专 驻讬专砖谞讜 讚讜拽讗 讘砖讗诪专 讛谞讗讛 讛诪讘讬讗讛 诇讬讚讬 诪讗讻诇 讗讘诇 讗诐 讗诪专 拽讜谞诐 诪讗讻诇讱 注诇讬 讗讬谞讜 讗住讜专 讗诇讗 讘注谞讬谞讬 诪讗讻诇 诇讘讚 讜讘注谞讬谉 讗讻讬诇讛 讗讘诇 诇讗 讘讛谞讗讛 讗驻讬诇讜 讘讚讘专 诪讗讻诇 讻讙讜谉 诇注讬住转 讞讬讟讬讜 注诇 讙讘讬 诪讻转讜 讜讻谉 讗诐 讗诪专 拽讜谞诐 讛谞讗转 诪讗讻诇讱 注诇讬 讗住讜专 讘讻诇 诪讗讻诇 讗祝 讚专讱 讛谞讗讛 讜讗住讜专 诇讜 诇诇注讜住 讞讬讟讬讜 注诇 讙讘讬 诪讻转讜 讗讘诇 诪砖转诪砖 讛讜讗 讘讻诇讬讜 讗注"驻 砖注讜砖讬谉 讘讛谉 讗讜讻诇 谞驻砖 讛讗 讗讬谉 诪砖谞转谞讜 讗诇讗 讘讗讜诪专 讛谞讗讛 讛诪讘讬讗讛 诇讬讚讬 诪讗讻诇 讜讝讜 讗住讜专讛 讘讻诇讬诐 砖注讜砖讬谉 讘讛诐 讗讜讻诇 谞驻砖 讻讙讜谉 谞驻讛 讜讻讘专讛 讜讻讬讜爪讗 讘讛诐 讗讜 砖拽 诇讛讘讬讗 驻讬专讜转 讗讜 讞诪讜专 诇谞砖讗谉 讗讜 讗驻讬诇讜 拽专讚讜诐 诇讘拽注 注爪讬诐 讜讻诇 砖讻谉 讘谞转讬谞转 驻专讜讟讛 讗讜 讛诇讜讗讛 砖讛专讬 诪讜爪讬讗讛 诇诪讗讻诇 讜讻谉 讗住讜专 讘谞转讬谞转 讻诇 讚讘专 砖讛专讬 讗驻砖专 诇讜 诇诪讻专讜 讜诇讛讜爪讬讗 诇诪讗讻诇 讗讘诇 讘讛砖讗诇转 讚讘专 砖讗讬谞讜 诪讘讬讗 诇讗讻讬诇讛 讻讙讜谉 讞诇讜拽 讜讟诇讬转 谞讝诪讬诐 讜讟讘注讜转 诪讜转专 讜诪讻诇 诪拽讜诐 讗祝 讘讗诇讜 砖讗诇讜 讘讙诪专讗 讗诐 讻讬讜谉 讘讝讜 诇讛谞讗转 讗讻讬诇讛 讻讙讜谉 住讜住 诇专讻讜讘 注诇讬讜 诇讬诇讱 诇住注讜讚转 讗讜讛讘讜 讟诇讬转 讗讜 讟讘注转 诇讛转谞讗讜转 讘讜 讻讚讬 砖讬讞讝讬拽讜讛讜 讘谞讻讘讚 讜讬转谞讜 诇讜 诪谞讛 讬驻讛 讗讜 诪讬驻住注 讜讗讝讬诇 讘讗专注讬讛 专"诇 砖诪驻住注 讚专讱 讘讬转讜 讜砖讚讛讜 诇拽爪专 讚专讻讜 诇讬诇讱 诇住注讜讚讛 讗诐 讗住讜专 讗讜 诪讜转专 讜谞砖讗专讛 讘住驻拽 讜诪转讜讱 讻讱 诪讞诪讬专讬谉 讘讛 讗诇讗 砖讗讬谉 诪诇拽讬谉 注诇讬讛:



讜诇讘讗专 讚讬谞讬谉 讗诇讜 注讜讚 讘驻专讟 讗诪专讜 讗讞专 讻谉 讜讛诪讜讚专 讛谞讗讛 诪讞讘讬专讜 诪讗讻诇 专"诇 讛谞讗讛 讛诪讘讬讗讛 诇讬讚讬 诪讗讻诇 诇讗 讬砖讗讬诇谞讜 谞驻讛 讜讻讘专讛 专讬讞讬诐 讜转谞讜专 讗讘诇 诪砖讗讬诇讜 讞诇讜拽 讜讟诇讬转 谞讝诪讬诐 讜讟讘注讜转 讜讘讬讗专 讗讞专 讻谉 砖讗祝 讻诇讬诐 砖讗讬谉 讘讛诐 讗讜讻诇 谞驻砖 砖讛转专谞讜 讘诪讜讚专 讛谞讗讛 讛诪讘讬讗讛 诇讬讚讬 诪讗讻诇 讚讜拽讗 讘诪拽讜诐 砖讗讬谉 诪砖讻讬专讬谉 讻讬讜爪讗 讘讛谉 讗诇讗 砖讚专讻谉 诇讛砖讗讬诇讜 讝讛 诇讝讛 讗讘诇 讘诪拽讜诐 砖诪讻讬专讬谉 讗住讜专 砖讛专讬 注讻砖讜 诪讛谞讛讜 讘驻专讜讟讛 讝讜 砖讛讬讛 谞讜转谉 诇砖讻专 讛讻诇讬诐 讜诪讜爪讬讗讛 诇诪讗讻诇 讛讗 讻诇讬诐 砖注讜砖讬谉 讘讛谉 讗讜讻诇 谞驻砖 讗祝 讘诪拽讜诐 砖讗讬谉 诪砖讻讬专讬谉 讗住讜专 讜讻讚注转 讛讗讜诪专 讗驻讬诇讜 讜讬转讜专 讗住讜专 讘诪讜讚专 讛谞讗讛 讜诪讻诇 诪拽讜诐 讬专讗讛 诪砖讬讟转 讛诪砖谞讛 砖诪讜转专 诇讜 诇讛砖讻讬专诐 讜讬砖 讞讜诇拽讬谉 讘讛 诪驻谞讬 砖讻诇 砖诪注诪讬讚 讻诇讬诐 诇砖讻专 讛谞讗转 砖谞讬讛诐 讛讬讗 讜讗住讜专 诪讻诇 爪讚 讜爪专讬讱 砖转讚注 砖讛谞讗讛 讝讜 砖讗住讜专讛 讘诪讜讚专 讛谞讗讛 驻讬专讜砖讛 讗祝 讘驻讞讜转 诪砖讜讛 驻专讜讟讛 讜讬砖 诪驻拽驻拽讬谉 讘砖讗专 讗讬住讜专讬 讛谞讗讛 讗诐 讗讬住讜专 讛谞讗转诐 讗祝 讘驻讞讜转 诪砖讜讛 驻专讜讟讛 讗诐 诇讗讜 讜诇讗 讛讜讻专注讛 讘讬讚诐:



诪讻诇 诪拽讜诐 诇诪讚转 诪诪砖谞转谞讜 砖讛诇讻讛 讻专' 讗诇讬注讝专 砖讗诪专 讗驻讬诇讜 讜讬转讜专 讗住讜专 讘诪讜讚专 讛谞讗讛 讜诪讻诇 诪拽讜诐 讙讗讜谞讬 讛专讗砖讜谞讬诐 驻住拽讜 讘驻专拽 讞讝拽转 讛讘转讬诐 砖讗讬谉 讛诇讻讛 讻诪讜转讜 讜讻谉 讻转讘讜讛 讗讞专讜谞讬 讛专讘谞讬诐 诇诪讟讛 讘驻' 砖讜转驻讬谉 砖谞讚专讜 讜讻讜' 讗诇讗 砖专讜讘 驻讜住拽讬诐 讻转讘讜讛 讻讚注转 专讗砖讜谉 讜砖讬讟转 讛转诇诪讜讚 诪讜讻讞转 讻谉 讘讻诪讛 诪拽讜诪讜转 讜诇注谞讬谉 讘讬讗讜专 诪讬讛讗 讬砖 砖讜讗诇讬谉 讛讬讗讱 讗诪专讜 砖讚专讬住转 讛专讙诇 讗讬谞讛 拽驻讬讚讛 注讚 砖诇讗 谞讗住专讛 讗诇讗 诇讚注转 讛讗讜诪专 讘讜讬转讜专 砖讗住讜专 讜讛诇讗 讘住讜祝 驻专拽 讞讝拽转 讛讘转讬诐 讗诪专讜 讛讻讗 讘讞爪专 讛砖讜转驻讬谉 注住讬拽讬谞谉 讚讗讛注诪讚讛 讻讚讬 诇讗 拽驻讚讬 讗诇诪讗 砖讜转驻讬诐 讛讜讗 讚诇讗 拽驻讚讬 讛讗 讗讞专讬谞讬 拽驻讚讬 讜转讬专爪讜 讗讞专讜谞讬 讛专讘谞讬诐 砖讻诇 讚专讬住转 讛专讙诇 砖讘讘讬转 讜讞爪专 讜讚讗讬 拽驻讚讬 讜讗住讬专讛 诇讚讘专讬 讛讻诇 讜诪砖谞讛 讝讜 讘讚专讬住转 讘拽注讛 讜讘拽注讛 讗讬谉 拽驻讬讚讗 讘讚专讬住转讛 讜诇讗 谞讗住专讛 讗诇讗 诇讚注转 专' 讗诇讬注讝专 讜注讬拽专 讛转讬专讜抓 砖讗祝 讝讛 讘讘讬转 讜讞爪专 讘讚专讬住转 讛专讙诇 讗讬谉 拽驻讬讚讗 讜诇讗 谞讗住专讛 讗诇讗 诇讚注转 专' 讗诇讬注讝专 讜讝讜 砖诇 驻专拽 讞讝拽转 讛讘转讬诐 驻讬专讜砖讛 诇讬讻谞住 讜诇注诪讜讚 讜讚讜诪讬讗 讚讛注诪讚转 讘讛诪讛 讛砖谞讜讬讛 砖诐 讜讛讜讗 砖讗诪专 讗讛注诪讚讛 讻讚讬 讜讻讜' 讝讛讜 讘讬讗讜专 讛诪砖谞讛 讜驻住拽 砖诇讛 注诇 讛讚专讱 砖讻转讘谞讜 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:





转讜住驻讜转 专讬"讚

专"讗 讗讜诪专 讗驻讬诇讜 讜讬转讜专 讗住讜专 讘诪讜讚专 讛谞讗讛 驻讬' 专"讗 住讘专 讻诇 讛谞讗讛 砖讘注讜诇诐 讗住讜专 讛诪讜讚专 诇讬讛谞讜转 诪讞讘讬专讜 讗诐 讛讬讗 诇讚注转讜 砖诇 诪讜讚专 讜讗注"驻 砖讻讬讜爪讗 讘讛 讛讬' 注讜砖讛 诇讻诇 讗讚诐 讜讗讬谉 讛诪讜讚专 诪讞讝讬拽 诇讜 讘讛 讟讜讘讛. 讜专讘谞谉 住讘专讜 讗讬讝讜 讛谞讗讛 讗住讜专讛 注诇讬讜 讗讜转讛 讛谞讗讛 砖注讜砖讛 诇讜 讘注讘讜专 讻讘讜讚讜 砖诪讞讝讬拽 诇讜 讟讜讘讛 注诇 讚讘专 讝讛 讗讘诇 讛讜讬转讜专 砖讚专讻讜 诇讜讜转专 诇讻诇 讗讚诐 讜讙诐 讻诇 讘"讗 诪讜讜转专讬谉 诇讜 诇讝讛 讗讬谞讜 讞砖讜讘 讛谞讗讛 讜讗讬谞讜 诪讞讝讬拽 诇讜 讘讜 讟讜讘讛 讜讻谉 谞诪讬 讚专讬住转 讛专讙诇 讜讻谉 谞诪讬 讻诇讬诐 砖讗讬谉 注讜砖讬谉 讘讛 讗讜讻诇 谞驻砖 讘诪拽讜诐 砖讗讬谉 诪砖讻讬专讬谉 砖讚专讻谉 砖诇 砖讻谞讬诐 诇讛砖讗讬诇 讝讛 诇讝讛 讜讗讬谞谉 谞诪谞注讬谉 讜谞诪爪讗 砖讬讜转专 讛讜讗 讞诪讜专 诇专讘谞谉 拽谞讬讬转 讛诪拽讞 砖讜讛 讘砖讜讛 诪谉 讛讜讬转讜专 砖谞讜转谉 诇讜 诪砖诇讜 砖拽谞讬讬转 讛诪拽讞 讛讬讗 讞砖讜讘讛 讛谞讗讛 讞诪讜专讛 砖讛讬' 谞讜转谉 砖讻专 诇住专住讜专 诇讛诪爪讬讗 诇讜 讗讘诇 讛讜讬转讜专 讻讬讜谉 砖谞讬讗讜转讜 讘讚诪讬 讛诪拽讞 讗讬谞讛 讞砖讜讘讛 诇讜 讝讛 讛讛谞讗讛 讻诇讜诐:





砖讬讟讛 诪拽讜讘爪转

讛砖讟谉 讞讜砖讘谞讬讛 砖住"讚 讜砖谞转 讞诪讛 砖住"讛. 讜讬讜诐 讛讞住专 专诪讝 诇讬讜诐 讛讻讬驻讜专讬诐 砖讗讬谉 讘讻诇 讛砖谞讛 专讗讜讬 诇讜诪专 砖讛讜讗 讗讜转讜 讛讬讜诐 讻诪讜 讬讜诐 讛讻驻讜专讬诐. 讛专讗"诐 讝"诇:  


讜讗诇讜 讛诐 砖转讬 注讬谞讬诐 讜砖转讬 讗讝谞讬诐 讜专讗砖 讛讙讜讬讛 讚讛讬讬谞讜 讛讗讘专. 讜注诇 讻谉 讻砖诪诇 讗讘专讛诐 讜讛讜住专 诪诪谞讜 讛注专诇讛 讛讙讜专诪转 转讗讜讜转 讛讙砖诪讬讜转 讗讝 诪诇讱 注诇 讛注讬谞讬诐 讜注诇 讛讗讝谞讬诐 讛讙讜专诪讬诐 诇讜 诇讞讟讜讗 注诇 讛专讜讘. 讜诪讗讞专 砖诪诇讱 注诇讬讛诐 讛讜住讬祝 讛砖诐 讘砖诪讜 讛' 讜讗讝 诪诇讱 注诇 讻诇 讛讗讬讘专讬诐 讻讬 讻讜诇诐 讛讬讜 谞讻谞注讬谉 诇驻谞讬讜 讜诇讗 讛讬讜 讙讜专诪讬诐 诇讜 诇讞讟讜讗. 注诇 讻谉 讗诪专 诇讜 讛砖诐 讛转讛诇讱 诇驻谞讬 讜讛讬讛 转诪讬诐 讻讬 讗讝 谞拽专讗 转诪讬诐 讘讗诪转. 


注讬专 拽讟谞讛 讝讛 讛讙讜祝. 讜讚讬诪讛讜 诇注讬专 拽讟谞讛 砖讬砖 注讬讬专讜转 讙讚讜诇讜转 诪诪谞讛 讛专讘讛 讻讱 讬砖 讘专讬讜转 砖讘专讗 讛拽讚讜砖 讘专讜讱 讛讜讗 讘注讜诇诪讜 讙讚讜诇讜转 诪讗讚 诪诪讬谉 讛讗讚诐. 讜讗讞专 砖讚诪讛 讛讙讜祝 诇注讬专 拽讟谞讛 讗诪专 讻讬 讗谞砖讬讛 讛诐 诪讜注讟讬诐 砖讛诐 专诪讝 诇讗讬讘专讬诐. 讜讘讗 讗诇讬讛 诪诇讱 讙讚讜诇 讜住讘讘 讗讜转讛 讝讛 讬爪专 讛专注 讜拽讜专讛讜 诪诇讱 讙讚讜诇 注诇 砖诐 讛诪诪砖诇讛 讛讙讚讜诇讛 砖谞讜转谞讬诐 诇讜 讛讗讬讘专讬诐 注诇讬讛诐. 讜讗诪专 讻讬 讛诪诇讱 讛讙讚讜诇 讛讝讛 讘谞讛 讘注讬专 诪爪讜讚讬诐 讙讚讜诇讬诐 诇讬诇讻讚 讘讛诐 讘谞讬 讗讚诐 讜诇讛讻砖讬诇诐 专诪讝 诇讬爪专 砖驻讜专住 诪爪讜讚讜 诇诇讻讚 讜诇讛讻砖讬诇 讘讛诐 讛讗讬讘专讬诐 讜讛诐 讛转讗讜讜转 讛讙砖诪讬讜转 砖讙讜专诪讬诐 讛讗讚诐 诇讞讟讜讗. 讜诪爪讗 讘讛 讗讬砖 诪住讻谉 讜讞讻诐. 讛讜专讛 讘讗诪专讜 讜诪爪讗 讘讛 讻讬 转讞诇讛 谞转谉 讘讗讚诐 讬爪专 讟讜讘 诪讬讛讗. 讜讻谉 诪砖诪注 诪讚讘专讬讛诐 讻讗诪专诐 讗讬诪转讬 谞讬转谉 讘讗讚诐 讬爪专 讛专注 讘讗讚诐 诪砖注讛 砖谞谞注专 诇爪讗转 诪诪注讬 讗诪讜 砖谞讗诪专 诇驻转讞 讞讟讗转 专讜讘抓. 讜讬讚讜注 讛讜讗 砖讬爪专 讛讟讜讘 谞讬转谉 讘讜 诪砖注讛 砖讬砖 讞讬讜转 讘讗讬讘专讬讜 砖讗讝 谞转谞讛 讘讜 谞砖诪讛. 讜拽专讗 诇讬爪专 讛讟讜讘 诪住讻谉 诇驻讬 砖讛讗讬讘专讬诐 讗讬谉 谞讜转谞讬诐 诇讜 诪诪砖诇讛 讻诇诇 讜讛讜讗 诪住讻谉 讜讞讻诪转讜 讘讝讜讬讛. 讜讗诐 讛讗讬讘专讬诐 砖讜诪注讬诐 诇讜 讜诪诪诇讬讻讬诐 讗讜转讜 注诇讬讛诐 讬讻讜诇 讛讜讗 诇讛爪讬诇 讗转 讛注讬专 讘讞讻诪转讜 砖讬讙专讜诐 诇讗讬讘专讬诐 砖谞讚诪讜 诇讗谞砖讬诐 诇注砖讜转 转砖讜讘讛 讜诪注砖讬诐 诇讛爪讬诇 讛讙讜祝 砖讛讜讗 谞讚诪讛 诇注讬专. 讜讗讚诐 诇讗 讝讻专 讗转 讛讗讬砖 讛诪住讻谉 讛讛讜讗. 讚讘砖注转 砖讛讗讬讘专讬诐 谞诪砖讻讬诐 讗讞专 讟讘注诐 讜讬住讜专诐 讜讛诐 转讗讜讜转 讛讙砖诪讬讜转 讜讗讝 讛讬爪专 讛讟讜讘 谞砖讻讞 诇讙诪专讬. 讜诪讛 砖讻转讜讘 讛讞讻诪讛 转注讜讝 诇讞讻诐 讛讬讗 讛谞驻砖 讛讞讻诪讛 讜讛诪砖讻诇转 砖讛讬讗 讬爪专 讛讟讜讘 讜讛讬讗 转注讜讝 诇讞讻诐 讘转砖讜讘讛 讜诪注砖讬诐 讟讜讘讬诐 讜讬爪讬诇讛讜 诪驻注讜诇转 注砖专讛 砖诇讬讟讬诐 讗砖专 讘注讬专 砖讛谉 注砖专讛 讛讗讬讘专讬诐 砖注讬拽专 转谞讜注转 讛讗讚诐 讘讛诐 讜注诇 讬讚诐 谞注砖讬转 讻诇 注讘讬专讛 讜讛诐 讛讬讚讬诐 砖讙讜讝诇讬谉 讜讞讜诪住讬诐 讜讛讜专讙讬诐 讜诪讻讬诐 讜讛专讙诇讬诐 砖讛讜诇讻讬诐 诇注砖讜转 讛注讘讬专讛 讜讛注讬谞讬诐 砖专讜讗讬诐 讜讛诐 讛转讞诇转 讻诇 注讘讬专讛 讜讛诐 讛住专住讜专讬诐 讛诪专讙诇讬诐 讻诇 注讘讬专讛 讜讗讝谞讬诐 讛砖讜诪注讬诐 诇砖讜谉 讛专注 讜专讗砖 讛讙讜讬讛 砖讘住讘转讛 谞注砖讬转 讻诇 注讘讬专讛 砖诇 谞讬讗讜祝 讜讛驻讛 砖诪讚讘专 诇砖讜谉 讛专注 讜诪讞专祝 讜诪讙讚祝 讜讛专讘讛 注讘讬专讜转 讛谞注砖讜转 注诇 讬讚讜. 讜砖讗专 讛讗讬讘专讬诐 讛诐 砖诪砖讬诐 诇讗诇讜. 讛专讬"抓 讝"诇. 


砖转讬 注讬谞讬诐 讜砖转讬 讗讝谞讬诐 讜专讗砖 讛讙讜讬讛. 讗诇讜 讛讜住讬祝 诇讜 诇砖诇讜讟 讘讛诐 讻讚讬 砖诇讗 讬讞讟讗 砖讗诇讜 讛讞诪砖讛 谞讜转谞讬诐 转讗讜讛 诇诇讘 诇讞讟讜讗. 讜讗诐 讬讝讻讛 诪住讬讬注讬谉 诇讜 讘转讜专讛 讜讘诪爪讜转 讜讙诐 讛诐 讛诪住讬讬注讬诐 诇讜 诇讛讬讜转 砖讜诇讟 注诇讬讛谉 砖诇讗 讬讞讟讬讗讜讛讜. 诪诇讱 讙讚讜诇. 讬爪专 讛专注 砖讛专讜讘 砖讜诪注讬谉 诇讜 讜砖讜诇讟 讘讛谉. 讬爪专 讟讜讘 砖诪谞讛讬讙 注爪诪讜 讘诪住讻谞讜转 讜讘注谞讜讛. 讜讙诐 讛砖讜诪注讬诐 诇讜 诪注砖专讛 砖诇讬讟讬诐 砖讘讗诇讜 注砖专讛 讗讚诐 讞讜讟讗 讜讝讜讻讛 讜讛讞讻诪讛 转注讜讝 诇讛讚专讬讻诐 讘讚专讻讬 讬讜砖专. 讻讬 讛讛讜讗 诪注砖讛 讘讞讻诐 讗讞讚 砖诇讞 讚诪讜转 驻专爪讜驻讜 诇讞讻诐 讗讞专 砖讛讬讛 诪讻讬专 讘讚诪讜转 讛驻专爪讜驻讬谉. 谞讟诪谉 诪驻谞讬 诪讘讬注转讜转讬讛 讚讛讛讜讗 驻专爪讜祝 诇住讜祝 砖讗诇 诇讜 诇诪讛 谞讟诪谉 诪诪谞讜 讜注谞讛 讗讜转讜 讛驻专爪讜祝 诪讗讚诐 专注 砖讗讬谉 讻讚诪讜转讜 讞诪讚谉 讜谞讜讗祝 讜诇讬住讟讬诐 讜讗讬谉 诇讛讘讬讟 讗诇讬讜. 讜讛诪讘讬讗讜 谞转讬专讗 诪诇砖讜讘 讗诇 讗讚谞讬讜 注讚 砖砖诇讞 讗诇讬讜 砖诇讗 讬讬专讗 诪诪谞讜 讜砖讗诇 诇讜 讻诇 讛注谞讬谉. 讜讗诪专 诇讜 讻诇 诪讛 砖砖诪注 讜诇讻谉 讬专讗转讬 诇砖讜讘 讗诇讬讱. 讗诪专 讘讜讚讗讬 讗讬谉 讞讻诐 讻诪讜 讗讜转讜 讘注诇 讛驻专爪讜祝 砖诪谉 讛讻诇 讗诪专 讗诪转 砖讬爪专讬 诪讙专讛 讘讬 讜诪住讬转 讗讜转讬 诇注砖讜转 讻诇 讝讗转 讗讘诇 讛讞讻诪讛 砖讘讬 诪讜谞注转 讗讜转讬 诪讻诇 讝讛. 讜讛讞讻诪讛 转注讜讝 诇讞讻诐 诇讛讚专讬讻讜 讘讚专讻讬 讬讜砖专. 讛专讗"诐 讝"诇:
住诇讬拽 驻专拽 讗专讘注讛 谞讚专讬诐 驻专拽 讗讬谉 讘讬谉 讛诪讜讚专 


诪转谞讬'. 讘砖谞讬 驻专拽讬诐 专讗砖讜谞讬诐 讗讬讬专讬 讘讗住专 注爪诪讜 诇讗讻讜诇 讻讚拽转谞讬 诇讞讜诇讬谉 砖讗讜讻诇 诇讱 拽专讘谉 诇讗 讗讜讻诇 诇讱. 讜讘驻专拽 讗专讘注讛 谞讚专讬诐 诪讬讬专讬 讘讗讬住讜专讬 讛谞讗讛 讻讚拽转谞讬 砖讗谞讬 谞讛谞讛 诇讘谞讬 谞讞 砖讗谞讬 谞讛谞讛 诇讝专注 讗讘专讛诐. 讜讛砖转讗 诪驻专砖 讗讬讝讛 讞讬诇讜拽 讬砖 讘讬谉 诪讜讚专讬 讛谞讗讛 诇诪讜讚专讬 诪讗讻诇. 砖讬讟讛. 
讗讬谉 讘讬谉 讛诪讜讚专 讛谞讗讛 诪讞讘专讜 讻诇讜诪专 住转诐 砖诇讗 驻讬专砖 诪诪讗讬 谞讚专 诇诪讜讚专 讛讬诪谞讜 诪讗讻诇 砖驻讬专砖 砖讗住专 诪诪谞讜 讛谞讗讛 讛诪讘讬讗讛 诇讬讚讬 诪讗讻诇 (注诇讬) 讜讛讻讬 诪驻专砖 讘讙诪专讗. 讛专谞讘"讬 讝"诇. 讗讬谉 讘讬谉 讛诪讜讚专 讛谞讗讛 诪讞讘讬专讜. 讗讬谉 讞讬诇讜拽 讘讬谉 讝讛 诇讝讛 讻讬 讻诇 诪讛 砖讗住讜专 讘讝讛 讗住讜专 讘讝讛. 讞讜抓 诪讚专讬住转 讛专讙诇讬诐 讜讻诇讬诐 砖讗讬谉 注讜砖讬谉 讘讛诐 讗讜讻诇 谞驻砖. 讻讬 讛诪讜讚专 讛谞讗讛 住转诐 讗住讜专 诇注讘讜专 讚专讱 砖讚讛讜 讜讚专讱 讞爪讬专讜 讚讗讬转 诇讬讛 讛谞讗讛 砖诪拽爪专 讚专讻讜. 讜讗驻讬诇讜 讗讬谉 诪拽爪专 讚专讻讜 谞诪讬 讗住讜专 讻讚诪砖诪注 讘住讜祝 驻讬专拽讬谉. 讛专讬"抓 讝"诇. 


讗诇讗 讚专讬住转 讛专讙诇 讗驻讬诇讜 讘诪拽讜诐 讚诇讗 拽驻讚讬 讗讬谞砖讬. 讻讙讜谉 讘拽注讛 讘讬诪讜转 讛讞诪讛 讜讛讻讬 诪拽砖讛 注诇讛 驻专拽 拽诪讗 讚诪讙讬诇讛 讚专讬住转 讛专讙诇 讛讗 诇讗 拽驻讚讬 讗讬谞砖讬 讻讜'. 讗讘诇 讘讻讜转诇 讗讜 讘讞爪专 讗转专讗 讚拽驻讚讬 讗住讜专 诇讻讜诇讬 注诇诪讗 讻讚转谞谉 诇拽诪谉 讘讛砖讜转驻讬谉 砖谞讚专讜 讛谞讗讛 讝讛 诪讝讛 讗住讜专讬诐 诇讬讻谞住 诇讞爪专. 讜讗驻讬诇讜 专' 讗诇注讝专 讘谉 讬注拽讘 诇讗 砖专讬 讗诇讗 讚讜拽讗 讘讞爪专 讛砖讜转驻讬谉 讜诪讟注诐 讘专讬专讛 讗讘诇 讘讞爪专 讛讬讞讬讚 诪讜讚讛 讚讗住讜专 诪砖讜诐 讛讻讬 讘注讬 讘讙诪专讗 诪讗谉 转谞讗 讚专讬住转 讛专讙诇. 砖讬讟讛. 


讜讻诇讬诐 砖讗讬谉 注讜砖讬谉 讘讛谉. 讛讗 讗讜转诐 砖注讜砖讬谉 讘讛谉 讗住讜专讬谉 诇砖谞讬讛诐 讻讚拽讗诪专 讘讙诪专讗 讚诪讜拽讬 诇讛 讘讗讜诪专 讛谞讗讛 讛诪讘讬讗讛 诇讬讚讬 诪讗讻诇讱 注诇讬 讜讻诇 砖讻谉 诇讬转谉 砖讜诐 诪转谞讛 砖讜讬谉. 讛专讗"诐 讝"诇. 讜讻诇 讚讘专 砖讗讬谉 注讜砖讛 讜讻讜'. 诇讗 讘注讬 转诇诪讜讚讗 注诇讛 讚讛讱 诇讗讬转讜讬讬 诪讗讬 讚讟讜讘讗 讗讬讻讗 诇讗讬转讜讬讬 讜讻讙讜谉 讻住讗 讜住驻住诇 讜讚讚诪讬 诇讛讜谉. 诪拽讜诐 砖诪砖讻讬专讬谉 讻讬讜爪讗 讘讛谉 讗住讜专. 讗诐 诇讗 讬转谉 诇讜 砖讻讬专讜转讜 讬讜转专 诪注讟 讻讚讗诪专 诇注讬诇 讜诪讜讻专 讘讬讜转专. 讗讘诇 讘诇讗 砖讻讬专讜转 讗住讜专 讚讻讬讜谉 砖讚专讻诐 诇讛砖讻讬专诐 讜诪讜讞诇 诇讜 讛砖讻讬专讜转 讛专讬 讻讗讬诇讜 谞讜转谉 诇讜 诪转谞讛 讜诪转谞讛 讗住讜专 诇讬转谉 砖讛专讬 讬拽谞讛 讘诪转谞讛 讗讜讻诇 谞驻砖 讜讛讜讬 讻诪讛谞讛讜 讘讚讘专 诪讗讻诇 讚讛讗 讛谞讗讛 讛诪讘讬讗讛 诇讬讚讬 诪讗讻诇 讗住专 注诇讬讛 讻讚讗讬转讗 讘讙诪专讗 讜讝讜 诪讘讬讗讛 诇讬讚讬 诪讗讻诇. 砖讬讟讛. 讜诪讬讛讜 讗诐 诪砖讗讬诇讜 讘砖讻专 谞专讗讛 砖讛讜讗 诪讜转专 讚讻讬讜谉 砖谞讜转谉 诇讜 砖讻专 讻诪讜 砖讛讬讛 爪专讬讱 诇讬转谉 诇讗讞专 讗讬谉 讻讗谉 讛谞讗讛 讛诪讘讬讗讛 诇讬讚讬 诪讗讻诇. 讜诪讬讛讜 讘诪讜讚专 讛讬诪谞讜 诪讗讻诇 讗讬讻讗 诇讗讬住转驻讜拽讬 讗诐 诪讜转专 诇砖讻讜专 诪诪谞讜 讘讬讜转专. 讛专讬讟讘"讗 讝"诇. 讜讝"诇 讛专谞讘"讬 讝"诇: 诪拽讜诐 砖诪砖讻讬专讬谉 讻讬讜爪讗 讘讛谉 讗住讜专. 讻诇讜诪专 诪拽讜诐 砖讛谉 诪拽驻讬讚讬谉 讛专讘讛 诇讛砖讗讬诇 讚讘专讬诐 讗诇讜 讗诇讗 砖讛谉 诪砖讻讬专讬谉 讗讜转谉 讗住讜专讬谉 讛谉 诇讛砖讗讬诇谉 诇诪讜讚专 诪诪谞讜 诪讗讻诇 砖讗讜转讜 砖讻专 砖讛讜讗 诪谞讬讞 诇讜 诪讛诐 讛谞讗讛 讛诪讘讬讗讛 诇讬讚讬 诪讗讻诇 讛讜讗. 讜讛讜讗 讛讚讬谉 砖讛讜讗 讗住讜专 诇转转 诇讜 讘诪转谞讛 砖讜诐 讚讘专 讚讛谞讗讛 讛诪讘讬讗讛 诇讬讚讬 诪讗讻诇 讛讜讗. 诪讬讛讜 讘诪讜讚专 诪讞讘讬专讜 诪讗讻诇 住转诐 讗讬谞讜 讗住讜专 讘讚讘专讬诐 讗诇讜 讻讚诪驻专砖 讘讙诪专讗. 注讚 讻讗谉. 


讙诪' 讗讜拽诪讛 专讘 讗讚讗 讘专 讗讛讘讛 诇诪转谞讬转讬谉 讻专' 讗诇注讝专. 讻诇讜诪专 诪转谞讬转讬谉 讚拽转谞讬 讚专讬住转 讛专讙诇 讗住讜专讛 诇诪讜讚专 讛谞讗讛 诪讞讘讬专讜 住转诐 讗祝 注诇 讙讘 讚诇讬讻讗 驻住讬讚讗 讘讻讱 诇讘注诇 讛讞爪专 讜讗讬谉 讛诪讜讚专 住讘讜专 诇拽讘诇 诪诪谞讜 讛谞讗讛 讘讻讱 讻专' 讗诇注讝专. 讚转谞讬讗 专' 讗诇注讝专 讗讜诪专 讗驻讬诇讜 讜讬转讜专 讗住讜专 讘诪讜讚专 讛谞讗讛. 讻诇讜诪专 讗驻讬诇讜 讚讘专讬诐 砖讚专讻讜 砖诇 讗讚诐 诇讜讜转专 讗爪诇 讞讘讬专讜 讜讗讬谉 讛诪讜讻专 诪讞砖讘 诇讛讛谞讜转 讗转 讞讘专讜 讘讻讱 讗住讜专 讘诪讜讚专 讛谞讗讛 住转诐 讚诪讻诇 诪拽讜诐 讛专讬 谞讛谞讛. 讜诪砖讜诐 讛讻讬 讗住讜专 讘讚专讬住转 讛专讙诇 讗祝 注诇 讙讘 讚诇讗 拽驻讚讬 讗讬谞砖讬. 驻讬专讜砖 讘讬谉 讘讞爪专 讘讬谉 讘讘拽注讛. 讜讗住讜专 讘讻诇讬诐 讗祝 注诇 驻讬 砖讗讬谉 诪砖讻讬专讬谉 讻讬讜爪讗 讘讛谉. 讛专谞讘"讬 讝"诇. 


讛讻讗 诪砖诪注 讚讚专讬住转 讛专讙诇 诇讗 拽驻讚讬 讘讛 讗讬谞砖讬 讜讗驻讬诇讜 讘讗讬谞砖讬 讚注诇诪讗 讚诇讗讜 砖讜转驻讬谉 谞讬谞讛讜. 讜讗讬谞讜 讗住讜专 讘诪讜讚专 讛谞讗讛 讗诇讗 诇专' 讗诇讬注讝专 诪砖讜诐 讚讜讬转讜专 讗住讜专 讘诪讜讚专 讛谞讗讛. 讜讗讬讻讗 诇诪讬讚拽 讚讛讗 讘砖讬诇讛讬 驻专拽 讞讝拽转 讙讘讬 讗诇讜 讚讘专讬诐 砖讬砖 诇讛诐 讞讝拽讛 讗诪专讬谞谉 讛讻讗 讘讞爪专 讛砖讜转驻讬谉 注住拽讬谞谉 讚讘讛注诪讚讛 讘讻讚讬 诇讗 拽驻讚讬 讗讬谞砖讬. 讜讛讻讬 住诇拽讗 砖诪注转讗 讚讛转诐 讚讗诇诪讗 砖讜转驻讬谉 讘诇讞讜讚 诇讗 拽驻讚讬 讗讛讚讚讬 讛讗 讗讬谞砖讬 讚注诇诪讗 拽驻讚讬 讜诇讗讜 讜讬转讜专 讛讜讗. 讜转讬专抓 专"转 讝"诇 讚讛讻讗 讘讘拽注讛 注住拽讬谞谉 讚诇讗 拽驻讚讬 讗驻讬诇讜 讗注诇诪讗 讜讛转诐 讘讞爪专 讚讗注诇诪讗 拽驻讚讬 讚砖讜转驻讬谉 诇讗 拽驻讚讬. 讜转讚注 诇讱 讚讛讻讗 讘讘拽注讛 讚讗讬 讘讞爪专 讛讜讛 诇讬讛 讚讘专 砖讻讬讜爪讗 讘讜 诪砖讻讬专讬谉 讜讗住讜专 讗驻讬诇讜 讘诪讜讚专 讛谞讗讛. 讜讗讬谞讛 专讗讬讛 讚讞爪专 谞诪讬 讗讬谉 诪砖讻讬专讬谉 讗讜转讛 诇讻讱 讜讛讜讛 诇讬讛 讻住讜住 诇专讻讜讘 注诇讬讜 讜讟讘注转 诇专讗讜转 讘讛 砖讗祝 注诇 驻讬 砖住讜住 讜讟讘注转 诪砖讻讬专讬谉 讻讬讜爪讗 讘讛谉 讗驻讬诇讜 讛讻讬 讻讬讜谉 砖讗讬谉 诪砖讻讬专讬谉 讗讜转谉 诇讻讬讜爪讗 讘讝讛 讚讘专 砖讗讬谉 诪砖讻讬专讬谉 讻讬讜爪讗 讘讛诐 拽专讬谞谉 诇讛讜. 讜讬砖 诪讬 砖讗讜诪专 讚谞讝诪讬诐 讜讟讘注讜转 砖讗谞讬 诪砖讜诐 讚讗讬谞讜 诪砖讗讬诇谉 讜讗讬谞讜 诪拽驻讬讚 注诇讬讛诐 讛讜讗讬诇 讜讗讬谉 讻讬讜爪讗 讘讛谉 诪砖讻讬专讬谉. 讗讘诇 讞爪专 讻讬讜谉 讚诇讗讜 讗讬讛讜 拽讗 诪砖讗讬诇 诇讬讛 讗诇讗 诪谞驻砖讬讛 拽讗 注讬讬诇 拽驻讚讬 讗讬谞砖讬 讘讛讗 讜讗驻讬诇讜 讗讬谉 讻讬讜爪讗 讘讛谉 诪砖讻讬专讬谉 讗诇讗 讛讻讗 讘讘拽注讛 讛讬讗. 讜讬砖 诪驻专砖讬诐 讚讛转诐 讘砖讬诇讛讬 讞讝拽转 诪注讬拽专讗 讚拽住诇拽讗 讚注转讬谉 拽驻讚讬 诇讗讜 诇讬讻谞住 讘诇讘讚 讚讛讬讬谞讜 讚专讬住转 讛专讙诇 讗诇讗 诇讬讻谞住 讜诇注诪讜讚 砖诐 讚讜诪讬讗 讚讛注诪讚转 讘讛诪讛 讚诪转谞讬转讬谉. 讗讘诇 讚专讬住转 讛专讙诇 讘诇讘讚 诇讗 拽驻讚讬 讗讬谞砖讬. 讜诪讬讛讜 诇诪住拽谞讗 讚讗讜拽讬诪谞讗 诇诪转谞讬转讬谉 讚讛砖讜转驻讬谉 砖谞讚专讜 讛谞讗讛 讝讛 诪讝讛 讻专' 讗诇讬注讝专 讚讗诪专 讜讬转讜专 讗住讜专 讘诪讜讚专 讛谞讗讛 讗驻讬诇讜 讜讬转讜专 讚诇讗讜 砖讜转驻讬谉 讗诇讗 讜讬转讜专 讚讻讜诇讬 注诇诪讗 驻讜转专讬诐 诇讬讛 讗讛讚讚讬 讗驻讬诇讜 诇讬讻谞住 谞诪讬 讗住讜专 诇诪讗谉 (讚讗讬转) 讚诇讬转 诇讬讛 讘专讬专讛. 讻讱 诪爪讗转讬 砖诐 诇专诪讘"谉 讝"诇. 
讜诇讬 谞专讗讛 讚讛转诐 诪砖讜诐 讚拽转谞讬 讚诪注诪讬讚 讘讞爪专 讜诪讙讚诇 转专谞讙讜诇讬谉 讘讞爪专 讗讬谞讛 讞讝拽讛 讜注讜砖讛 诪讞讬爪讛 诇讞爪专 诇讛注诪讬讚 讘讛诪转讜 讛讜讬讗 讞讜拽讛 讗拽砖讬谞谉 诪讗讬 砖谞讗 专讬砖讗 讜诪讗讬 砖谞讗 住讬驻讗 讻诇讜诪专 讚讗驻讬诇讜 讘专讬砖讗 讗讬讻讗 拽驻讬讚讗 讚讗讛注诪讚转 讘讛诪讛 讜讙讬讚讜诇 转专谞讙讜诇讬谉 讜诇讛注诪讬讚 讗爪诇讜 讘讞爪专 讻讜诇讬 注诇诪讗 拽驻讚讬 讘讬讛 讗驻讬诇讜 讘诇讗 注砖讬讬转 诪讞讬爪讛 转讬讛讜讬 讞讝拽讛. 讜讗讜拽讬 讘讞爪专 讛砖讜转驻讬谉 讚诇讗 拽驻讚讬 讗驻讬诇讜 讗讛注诪讚讛 讚讛谞讬. 讜讗拽砖讬谞谉 讜砖讜转驻讬谉 诇讗 拽驻讚讬 讗讛注诪讚讛 讚讛谞讬 讜讛转谞谉 讛砖讜转驻讬谉 砖谞讚专讜 讛谞讗讛 讝讛 诪讝讛 讗住讜专讬谉 诇讬讻谞住 讘讞爪专 讗诇诪讗 讗驻讬诇讜 讗讚专讬住转 专讙诇 拽驻讚讬 讜讻诇 砖讻谉 讗讛注诪讚讛 讚讛谞讬. 讜讗讜拽诪讛 专讘讬谞讗 诇诪转谞讬转讬谉 讚讛砖讜转驻讬谉 讻专' 讗诇讬注讝专 讜诪砖讜诐 讞讜诪专 砖诇 谞讚专讬诐 讚讗驻讬诇讜 讜讬转讜专 讗住讜专 讘讛诐 讛讗 讘注诇诪讗 讗驻讬诇讜 讗讛注诪讚讛 讚讛谞讬 砖讜转驻讬谉 诇讗 拽驻讚讬 诇讻讜诇讬 注诇诪讗. 讗讘诇 讚专讬住转 讛专讙诇 诇专讘谞谉 讗驻讬诇讜 讘诪讜讚专 讛谞讗讛 诪讜转专 讜讘注诇诪讗 讚诇讗讜 讘诪讜讚专 讛谞讗讛 讘讬谉 诇专讘谞谉 讘讬谉 诇专' 讗诇讬注讝专 诇讗 拽驻讚讬 讜讗驻讬诇讜 讗讬谞讬砖 讚注诇诪讗. 讜诪讬讛讜 讗讻转讬 拽砖讬讗 诇讬 讚讛讻讗 诪砖诪注 讚诇专' 讗诇讬注讝专 讚讜拽讗 讗住讜专 讘讚专讬住转 讛专讙诇 讛讗 诇专讘谞谉 砖专讬. 讜讗讬诇讜 讘驻专拽讬谉 讚诇拽诪谉 拽转谞讬 讛砖讜转驻讬谉 砖谞讚专讜 讛谞讗讛 讝讛 诪讝讛 讗住讜专讬谉 诇讬讻谞住 讘讞爪专 专' 讗诇讬注讝专 讘谉 讬注拽讘 讗讜诪专 讝讛 谞讻谞住 讘转讜讱 砖诇讜 讜讝讛 谞讻谞住 诇转讜讱 砖诇讜 讜讗讜拽讬 驻诇讜讙转讬讬讛讜 讘讞爪专 砖讗讬谉 讘讛 讚讬谉 讞诇讜拽讛 讗讘诇 讘讞爪专 讚讬砖 讘讛 讚讬谉 讞诇讜拽讛 讚讘专讬 讛讻诇 讗住讜专 讗诇诪讗 讗驻讬诇讜 诇专' 讗诇讬注讝专 讘谉 讬注拽讘 讗讬谞讬砖 讚注诇诪讗 讗住讜专 讜讗驻讬诇讜 砖讜转祝 讚讬砖 讘讛 讚讬谉 讞诇讜拽讛. 讜讬"诇 讚诇专' 讗诇讬注讝专 讘谉 讬注拽讘 谞诪讬 讗讬转 诇讬讛 讜讬转讜专 讗住讜专. 讜讗讬谞讜 诪讞讜讜专 讚讗诐 讻谉 诇诪讛 转诇讜 讗讜转讛 讘讻诇 诪拽讜诐 讻专' 讗诇讬注讝专. 讜注讜讚 讻讬讜谉 讚驻诇讬讙讬 专讘谞谉 注诇讛 讚专' 讗诇讬注讝专 讜住讘讬专讗 诇讛讜 讚讜讬转讜专 诪讜转专 诇诪讛 讛注诪讬讚讜 诪砖谞转谞讜 讘讞爪专 砖讗讬谉 讘讛 讚讬谉 讞诇讜拽讛 讜讘讬砖 讘专讬专讛 讜讗讬谉 讘专讬专讛. 诇讜拽诪讛 讗驻讬诇讜 讘讞爪专 砖讬砖 讘讛 讚讬谉 讞诇讜拽讛 讚专' 讗诇讬注讝专 砖专讬 讘讻讬 讛讗讬 讜转谞讗 拽诪讗 讗住专 讘讬谉 讘讝讜 讜讘讬谉 讘讝讜. 讜讗讜诇讬 谞讗诪专 讚讗讬 讗讬驻砖专 诇讛讜 诇讗讜拽诪讛 讘讛讻讬谉 诪讚拽转谞讬 住讬驻讗 讚住讬驻讗 讛讬讛 讗讞讚 诪谉 讛砖讜拽 诪讜讚专 诪讗讞讚 诪讛诐 讛谞讗讛 诇讗 讬讻谞住 诇讞爪专 专' 讗诇讬注讝专 讘谉 讬注拽讘 讗讜诪专 讬讻讜诇 讛讜讗 诇讜诪专 诇讜 诇转讜讱 砖诇 讞讘专讱 讗谞讬 谞讻谞住 讗讬谞讬 谞讻谞住 诇转讜讱 砖诇讱 讚讗诇诪讗 讗驻讬诇讜 诇专' 讗诇讬注讝专 讘谉 讬注拽讘 诪讜讚讛 讚讘讞爪专 砖讗讬谞讛 砖诇 砖讜转驻讬谉 讗住讜专 讗诇诪讗 讜讬转讜专 讗住讜专 讗驻讬诇讜 诇专' 讗诇讬注讝专 讘谉 讬注拽讘. 讜讗祝 注诇 驻讬 砖转诇讜 讘讛 讘讻诇 诪拽讜诐 讻专' 讗诇讬注讝专 讬砖 讻讬讜爪讗 讘讝讛 讘转诇诪讜讚. 讜讗讞讚 诪讛诐 讚讘专 砖诇讗 讘讗 诇注讜诇诐 砖转诇讜 讗讜转讛 讘讻诇 诪拽讜诐 讻专' 诪讗讬专 讜讗祝 注诇 讙讘 讚转诇讬讗 讘讻诪讛 讗砖诇讬 专讘专讘讬 讻讚讗讬转讗 讘讬讘诪讜转. 讜讻诪讜讛 讘转诇诪讜讚 讘诪拽讜诪讜转 讗讞专讬诐. 讜诇驻讬 讝讛 砖诇讜砖 诪讞诇讜拽讜转 讘讚讘专: 转谞讗 拽诪讗 讚讛讻讗 讚讛讬讬谞讜 专' 讗诇讬注讝专. 讜专' 讗诇讬注讝专 讘谉 讬注拽讘 讚专' 讗诇讬注讝专 讗讬谉 诇讜 讘专讬专讛 讜专' 讗诇讬注讝专 讘谉 讬注拽讘 讬砖 诇讜 讘专讬专讛 讜砖谞讬讛诐 讗讬转 诇讛讜 讜讬转讜专 讗住讜专 讘诪讜讚专 讛谞讗讛. 讜专讘谞谉 驻诇讬讙讬 注诇讬讬讛讜 讘讛讗 讜住讘专讬 讜讬转讜专 诪讜转专 讘诪讜讚专 讛谞讗讛. 讻谉 谞专讗讛 诇讬. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘专砖"讬 讛讜讗 讗讘专 讛住"讚 讜讗讞"讻 诪"讛 诪注砖专讛 砖诇讬讟讬诐 砖讛谉 诪讜注讬诇讬诐 诇讙讜祝 讻讜' 讛讜爪讬讗讛 诇讻讛讜谞讛 讛住"讚 讻爪"诇:


讘专"谉 讚讘专 诪爪讜讛 讛住"讚 砖谞讬诪讜诇 讛住"讚 注诇 讬讚讬讛诐 讛住"讚 诇讗讚讜谞讬 讚讛讬讬谞讜 讗讘专讛诐 讻讜' 讘诪讜讚专 诪讗讻诇 讛谞"诪 讻讜' 拽诪"诇 讛住"讚 讗讙讘 专讬砖讗 讛住"讚 讜讗讞"讻 诪"讛 诪拽讜诐 砖诪砖讻专讬谉 讻讜' 讝讘讬谞讗 讚专诪讬 注诇 讻讜' 讻爪"诇:


讘专讗"砖 讚讙讜专诐 诪拽专讜 拽诪"诇 讚讛"讛 专讬讞讬诐 讜转谞讜专 讜讛住"讚 讜讗讞专 讻讱 诪"讛 讗讘诇 诪砖讗讬诇 诇讜 讞诇讜拽 讻讜' 诪诇转讗 讚驻住讬拽讗 谞拽讟 讗住讜专 诇诪讜讚专 讛谞讗讛 讻讬讜谉 砖讛讜讗 诪讜讜转专 砖诇讜 讗讘诇 砖讜讛 讻讜' 注诇 讗驻讬讛 讜讻讬讜谉 讚诪讞诪讬专 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讛砖讟谉  讞讜砖讘谞讬讛 讻讜'. 砖讜专砖讜 砖注谉 讘诇讗 讛' 讜讻谉 谞诪爪讗 讘讻诪讛 诪拽专讗讜转 讘诇讗 讛' 讗讘诇 讚专砖讜 诇讬讛 讛砖讟谉 讘讛' 诪砖讜诐 讚讛讬讻讗 讚诪砖转注讬 拽专讗 讘诪诇讗讱 讛诪砖讞讬转 讻转讬讘 讛砖讟谉 讘讛' 讘讻诇 诪拽专讗讜转 讘讗讬讜讘 讙诐 讘讝讻专讬讛 诇专诪讜讝 注诇 砖讟谉 讛讬讚讜注 讜注"讻 讙诐 讛讛' 讘讻诇诇 讛讞砖讘讜谉 诇专诪讜讝 讚讻诇 讛砖谞讛 砖住"讚 讬诪讬诐 讛讜讗 砖讟谉 讛讬讚讜注 诇讛砖讟讬谉 谞讙讚 讘讜专讗讜 讻诪"砖 讘讗讬讜讘 讜讘讝讻专讬讛 讛砖讟谉 讘讛' 讞讜抓 诪讬讜诐 讗' 讘砖谞讛 讚讛讬讬谞讜 讬讜讛"讻 讗讬谉 诇讜 讻讞 诇讛砖讟讬谉 讻诪"砖 砖讬砖专讗诇 讚讜诪讬谉 讗讝 诇诪诇讗讻讬诐 讜讗讬谉 诇讛讗专讬讱 讜拽"诇: 


讘转讞诇讛 讛诪诇讬讻讜 注诇 专诪"讙 讻讜' 讗诇讜 讛谉 讘' 注讬谞讬诐 讻讜'. 注讬讬谉 驻讬' 讛转讜' 讜驻讬' 讛专"谉 讜注讜讚 讬"诇 讻讬讚讜注 砖讘' 讛讞讜砖讬诐 砖讛诐 讛专讗讜转 讜讛砖诪注 诪砖诪砖讜转 诇诪注诇讜转 讚讘专讬诐 讛专讜讞谞讬讬诐 诪砖讗"讻 讘砖讗专 讛讞讜砖讬' 砖讗讬谞谉 诪砖诪砖讬谉 专拽 诇讚讘专讬诐 讛讙讜驻谞讬讬诐 讜注"驻 诪"砖 诇注讬诇 讘驻住讜拽 讜讛讬讛 转诪讬诐 砖讛诪讬诇讛 诪砖诇诪转 讛讗讚诐 讘诪注诇讜转 讛砖讻诇讬讜转 讜讛诪讚讜转 讜诇讝讛 讗诪专 讻讬 讘诪爪讜转 讛诪讬诇讛 讛砖诇讬讟讜 讙诐 注诇 讘' 讛讞讜砖讬诐 讛讬讜转诐 专讜讞谞讬讬' 讚讛讬讬谞讜 讛专讗讜转 讜讛砖诪注 诪讘' 注讬谞讬诐 讜诪讘' 讗讝谞讬诐 诇讛砖转诪砖 讘讛谉 讻专讗讜讬 诇诪注诇讜转 讛讗讚诐 讘砖讻诇讬讜转 讜讘诪讚讜转 诇讛讬讜转 砖诇诐 讜转诪讬诐 注诇 讬讚讬讛诐 讘专诪"讞 讗讘专讬诐 讜谞讬讞讗 砖讛讘讬讗 专砖"讬 讘驻讬' 讛讞讜诪砖 讚专砖讛 讝讜 注诇 驻住讜拽 讜讛讬讛 转诪讬诐 讙讜' 注"砖 讜讚讜"拽: 


注讬专 拽讟谞讛 讙讜' 讝讛 讛讙讜祝 讜讗谞砖讬诐 讻讜'. 讚诇驻讬 驻砖讜讟讜 讛"诇 诇讛讝讻讬专 砖讘讗 注诇讬讛 诪诇讱 讙讚讜诇 讘讗谞砖讬诐 专讘讬诐 讜讞讬讬诇讜转讬讜 讚讗讬谉 诪诇讱 讘诇讗 注诐 讻诪讜 砖讛讝讻讬专 讘注讬专 讚讗谞砖讬诐 讘讛 诪注讟 讙诐 讜住讘讘 讗讜转讛 讜讘谞讛 讙讜' 诪砖诪注 砖讛讜讗 注爪诪讜 住讘讘 讗讜转讛 讜讘谞讛 注诇讬讛 讙讜' 讘诇讬 注诐 讗讬谉 讝讛 讚专讱 讛诪诇讱 讜诇驻讬 讛谞诪砖诇 诪诇讱 讙讚讜诇 讝讛讜 讬爪讛"专 砖讛讜讗 注爪诪讜 住讜讘讘 讛注讬专 砖讛讜讗 讛讙讜祝 讜讛讜讗 注爪诪讜 讘谞讛 注诇讬讛 讙讜' 讜讛讗谞砖讬诐 驻讬专砖"讬 讘住' 拽讛诇转 诇驻讬 讛谞诪砖诇 砖讛诐 讗讘专讬讜 砖诇 讗讚诐 讜讻"讛 讘专讘转讬 讗讘诇 讛转专讙讜诐 诪驻专砖 诇讬讛 诇驻讬 讛谞诪砖诇 讛讬讻诪讗 讚拽诇讬诇谉 讝讻讜讜转讬讛 讘讙讜 诇讘讗 讚讗讬谞砖讬 讻讜' 讜注"砖 讘转专讙讜诐 讻诇 讛注谞讬谉 诪驻讜专砖 诇驻讬 讛谞诪砖诇 讙诐 砖诐 讘专讘转讬 拽爪转 讘注"讗 注"砖: 


讘讞讻诪转讜 讝讜 转砖讜讘讛 讜诪"讟 讻讜'. 注"驻 诪"砖 驻' 讛讬讛 拽讜专讗 转讻诇讬转 讞讻诪讛 转砖讜讘讛 讜诪注"讟 讻讜' 砖谞讗诪专 专讗砖讬转 讞讻诪讛 讬专讗转 讛' 讙讜' 诇诇讜诪讚讬讛诐 诇讗 谞讗诪专 讗诇讗 诇注讜砖讬讛诐 讻讜': 


诪注砖专讛 砖诇讬讟讬谉 讘' 注讬谞讬诐 讻讜'. 注讬讬谉 驻讬专砖"讬 讘住驻专 拽讛诇转 讜谞专讗讛 诇驻讬 砖注砖专讛 讗讘专讬诐 讗诇讜 讻讜诇诇讬诐 讛讚' 讞讜砖讬诐 讘' 注讬谞讬诐 讞讜砖 讛专讗讜转 讜讘' 讗讝谞讬诐 讞讜砖 讛砖诪注 讘' 讬讚讬诐 讜讘' 专讙诇讬诐 讜专讗砖 讛讙讜讬讛 讞讜砖 讛诪讬砖讜砖 讛驻讛 讞讜砖 讛讟注诐 讜讻诇 诪注砖讛 讗讚诐 讛诪讜专讙砖讬诐 谞注砖讬诐 讜谞讙诪专讬诐 注诇 讬讚诐 讻讬 讞讜砖 讛讛' 讛专讬讞 讘讗祝 讗讬谉 讘讜 爪讜专讱 讻"讻 诇诪注砖讛 讜爪专讻讬 讗讚诐 讜诪爪讬谞讜 讻诪讛 讘谞讬 讗讚诐 转讜转专讬谉 讜注"讻 讬' 讗讘专讬诐 讗诇讜 谞拽专讗讜 讘讙讜祝 砖诇讬讟讬谉 讜拽"诇: 


讘拽砖 讛拽讘"讛 诇讛讜爪讬讗 讻讛讜谞讛 诪砖诐 讻讜'. 讘转讜' 转讬诪讛 讚讗讘专讛诐 谞诪讬 诪讝专注讜 砖诇砖诐 讛讬讛 讻讜' 注"砖 讜讘专"? 转讬专讜爪讬诐 诇讝讛 讜注讜讚 谞"诇 讚讛"驻 诇讛讜爪讬讗 讻讛讜谞讛 诪砖诐 讛讬讬谞讜 诪讘谞讬讜 砖讬诇讚讜 诇讜 注讜讚 讜诇讗 谞转讻讛谞讜 讘谞讬讜 砖谞讜诇讚讜 诪拽讜讚诐 讚讻讛"讙 讗诪专讜 讙讘讬 驻谞讞住 讚诇讗 谞转讻讛谉 注讚 诪注砖讛 讝诪专讬 诇驻讬 砖谞讜诇讚 诪拽讜讚诐 砖谞转讻讛谉 讗诇注讝专 讗讘诇 讻讬讜谉 砖讛拽讚讬诐 讻讜' 谞转谞讛 诇讗讘专讛诐 砖谞讜诇讚 诪拽讜讚诐: 


讜砖讗"诇 讗讘专讛诐 讜讻讬 诪拽讚讬诪讬谉 讻讜'. 讗讬谉 讝讛 诪驻讜专砖 砖讗"诇 讗讘专讛诐 讻谉 讜砖讛讜讻讬讞讜 注诇 讻讱 讗讘诇 诪诪讛 砖谞讟诇讛 诪诪谞讜 讜谞转谞讛 诇讗讘专讛诐 讜诇讗 谞转谞讛 诇讗讞专 诇诪讚讜 诇讜诪专 诪砖讜诐 讚讛讜讻讬讞讜 注诇 讻讱 讜讗驻砖专 讚拽专讗 讗转讛 讻讛谉 注诇 讚讘专转讬 诪诇讻讬 爪讚拽 讛讻讬 诪驻讜专砖 注诇 砖讚讘专转 讘砖讘讬诇讬 诇诪诇讻讬 爪讚拽: 


讜讻讬 诪拽讚讬诪讬谉 讘专讻转 注讘讚 诇讘专讻转 拽讜谞讜. 诇驻讬 讛注谞讬谉 讛诇"诇 诇讘专讻转 专讘讜 砖讛讜讗 诇砖讜谉 讛谞讜驻诇 讙讘讬 注讘讚讜 讗讘诇 谞拽讟 讛讻讬 诇驻讬 砖讗讘专讛诐 拽谞讬谉 讗讞讚 谞诇诪讚 诪讛讗讬 拽专讗 讘专讜讱 讗讘专诐 诇讗诇 注诇讬讜谉 拽讜谞讛 讙讜'. 讜讛讜讗 诪讘讜讗专 砖讘专讻讛 诇拽讜谞讛 讛讜讗 讛诪砖驻讬注 诇拽谞讜讬讜 砖讛讜讗 诪拽讘诇 讘专讻转 讛砖驻注 讜专讗讜讬 讜讚讗讬 砖讬讛讬讛 讘专讻转 讛诪砖驻讬注 拽讜讚诐 诇讘专讻转 诪拽讘诇 讛砖驻注: 


砖谞讗诪专 谞讗讜诐 讛' 诇讗讚讜谞讬 砖讘 诇讬诪讬谞讬 讻讜'. 注讬讬谉 讘专讗"砖 讜讘专"谉 讜讗讜诇讬 谞注诇诐 诪讛诐 讗讙讚讛 讚驻' 讞诇拽 讚讗诇讬注讝专 讗诪专 讻谉 诇砖诐 讗讬讬转讬 讛拽讘"讛 诇讗讚讜谞讬 讗讘专讛诐 讜讗讜转讘讬' 诇讬诪讬谞讬' 讻讜' 砖谞讗诪专 谞讗诐 讛' 诇讗讚讜谞讬 砖讘 讜讙讜' 讜驻讬专砖"讬 砖诐 讗诇讬注讝专 讗诪专 讝讛 谞讗诐 讛' 诇讗讚讜谞讬 讗讘专讛诐 砖讘 讙讜' 讜讛讬讗 转砖讜讘讛 讬驻讛 讜谞爪讞讬转 诇讛诪转注拽砖讬诐 讘诪讝诪讜专 讛讝讛 讚讗诇讬注讝专 砖驻讬专 拽专讗 诇讗讘专讛诐 讗讚讜谞讬 讜讚讜"拽:





专砖"砖

讙诪专讗 讛砖讟谉 讘讞讜砖讘谞讬讛 砖住"讚. 讬讜诪讗 (讻) 讜注"砖:



砖诐 讜讘谞讛 注诇讬讛 诪爪讜讚讬诐 讙讚讜诇讬诐 讗诇讜 注讜谞讜转 讜诪爪讗 讘讛 讗讬砖 诪住讻谉 讞讻诐. 讻爪"诇. 讜讛讟注讜转讬诐 谞诪砖讻讜 诪驻住讜拽讬 (讝' 讻讜: 讚' 讬讙):



砖诐 讛讞讻诪讛 转注讜讝 诇讞讻诐 讝讜 转砖讜讘讛 讻讜'. 讻爪"诇:



专"谉 讚"讛 专讗砖 讛讙讜讬讛. 砖谞讬诪讜诇. 讜诇"谞 诇驻专砖 讚专"诇 转讗讜转 讛诪砖讙诇 讚讗讬谞讛 讘专砖讜转讜 砖"讗 讚诇驻注诪讬诐 讻砖专讜讗讛 讗砖讛 讬驻"转 谞讻谞住 讘诇讘讜 讛专讛讜专 注讘讬专讛:



讘诪砖谞讛 讗讘诇 诪砖讗讬诇 诇讜 讞诇讜拽 讜讟讘注转 讻讜'. 诇拽诪谉 讘讙诪专讗 讛讙讬' 讟诇讬转 拽讜讚诐 诇讟讘注转 讜讻"讛 讘讛专"谉 讻讗谉 讜讘驻住拽讬 讛专讗"砖 讜讘诪砖谞讛 砖讘讬专讜砖诇诪讬 讜讛讬讗 讬讜转专 谞讻讜谞讛:





讘谉 讬讛讜讬讚注

讘旨执转职讞执诇旨指讛 讛执诪职诇执讬讻讜止 讛址拽旨指讚讜止砖讈 讘旨指专讜旨讱职 讛讜旨讗 诇职讗址讘职专指讛指诐 注址诇 诪指讗转址讬执诐 讜职讗址专职讘旨指注执讬诐 讜旨砖讈职诇止砖讈指讛 讗值讬讘指专执讬诐. 驻讬专砖 讛专"谉 讝"诇 讘转讞讬诇讛 讛诪诇讬讻讜 注诇 诪讗转讬诐 讜讗专讘注讬诐 讜砖诇砖讛 讗讬讘专讬诐 砖讛诐 讘专砖讜转讜 诇讬讝讛专 诪注讘讬专讛 讗讘诇 注讬谞讬讜 讜讗讝谞讬讜 讗讬谞诐 讘专砖讜转讜 砖讘注诇 讻专讞讜 讬专讗讛 讘注讬谞讬讜 讜讘讗讝谞讬讜 讬砖诪注, 讜诇讘住讜祝 讻砖谞讬诪讜诇 讛诪诇讬讻讜 注诇 讗诇讜 砖诇讗 讬住转讻诇 讜诇讗 讬砖诪注 讻讬 讗诐 讚讘专 诪爪讜讛 注讚 讻讗谉.
讜诇驻讬 驻砖讜讟谉 砖诇 讚讘专讬诐 拽砖讛 讗讬讱 爪讚讬拽 讙诪讜专 讜谞讘讬讗 诇讛砖诐 讬转讘专讱 讻讗讘专讛诐 讗讘讬谞讜 诇讗 讛讬讜 讗讜转诐 讗讬讘专讬诐 讘专砖讜转讜 讘讻诇 诪砖讱 转砖注讬诐 砖谞讛 拽讜讚诐 砖谞讬诪讜诇?
讜谞专讗讛 诇讬 讛讻讜谞讛 讚讜讚讗讬 讙诐 拽讜讚诐 诇讗 讛讬讛 专讜讗讛 讜砖讜诪注 讗诇讗 专拽 讘讚讘专 诪爪讜讛 讗讱 讛讜讗 讻讘专 讘讬讟诇 讗转 讛讬爪专 讛专注 砖诇 诪讗转讬诐 讜讗专讘注讬诐 讜砖诇砖讛 讗讬讘专讬诐 注讚 砖注砖讗讜 讻诪讜 讬爪专 讛讟讜讘 讜讻诪讜 砖讗诪专讜 专讝"诇 注诇 驻住讜拽 讜旨诪指爪指讗转指 讗侄转 诇职讘指讘讜止 谞侄讗直诪指谉 诇职驻指谞侄讬讱指 (谞讞诪讬讛 讟, 讞) '诇讘讜' 诇讗 谞讗诪专 讗诇讗 '诇讘讘讜' 讚讛讬讬谞讜 砖谞讬 讬爪讬专讬诐. 讜诇讻谉 讘讗讜转诐 讞诇拽讬 讛讬爪专 砖诇 诪讗转讬诐 讜讗专讘注讬诐 讜砖诇砖讛 诇讗 讛讬讛 爪专讬讱 诇注砖讜转 诪诇讞诪讛 讜专拽 讘讞诇拽讬 讛讬爪专 讛专注 砖诇 讞诪砖 讗讬讘专讬诐 讛讬讛 爪专讬讱 诇注砖讜转 诪诇讞诪讛 讜讛讬讛 谞讜爪讞 讘讜讚讗讬 讗讱 诇讗 砖诇讟 讘讞诇拽讬 讛讬爪专 砖诇 讗诇讜 诇注砖讜转诐 讻诪讜 讞诇拽讬 讬爪专 讛讟讜讘 讻讗砖专 砖诇讟 讘讞诇拽讬 讛讬爪专 砖诇 诪讗转讬诐 讜讗专讘注讬诐 讜砖诇砖讛 讗讬讘专讬诐 讜讗讞专 砖谞讬诪讜诇 砖诇讟 讙诐 讘讬爪专 讛专注 砖诇 讗诇讬 讛讗讬讘专讬诐 诇注砖讜转讜 讬爪专 讛讟讜讘 砖诇讗 讬爪讟专讱 注讜讚 诇讛诇讞诐 讘讜! 讜讻诇 讝讛 讗谞讬 讗讜诪专 诇驻讬专讜砖 讛专"谉 讝"诇.
讜注讜讚 谞专讗讛 诇讬 讘住"讚 诪讛 砖讗诪专 讛诪诇讬讻讜 讘转讞诇讛 注诇 诪讗转讬诐 讜讗专讘注讬诐 讜砖诇砖讛 讗讘专讬诐 讜讻讜' 讛讬讬谞讜 讚讬讚讜注 讻诇 讗讘专 砖讘讗讚诐 讛讜讗 诪专讻讘讛 诇讗讜专 讗讞讚 砖讻谞讙讚讜 讜讝讛讜 注谞讬谉 讗讜诪专诐 讛诪诇讬讻讜 注诇 诪讗转讬诐 讜讗专讘注讬诐 讜砖诇砖讛 讗讬讘专讬诐 砖谞注砖讜 讻诇 讗讘专 讜讗讘专 诪专讻讘讛 砖诇讬诪讛 诇讗讜专 注诇讬讜谉 讛诪讻讜讜谞讬诐 讻谞讙讚讜 讜专诪讜讝讬诐 讗诇讬讜 讜专拽 讞诪砖讛 讗讘专讬诐 讗诇讜 诇讗 谞注砖讜 诪专讻讘讛 讘砖诇讬诪讜转 诇讗讜专讜转 讛专诪讜讝讬诐 讻谞讙讚谉 讗诇讗 注讚 砖谞讬诪讜诇.
讜讻讘专 讬讚讜注 讘住讜讚 讛诪专讻讘讛 砖讘讗讚诐 砖讛注讬谞讬诐 讬诪讬谉 讜砖诪讗诇 讛诐 诪专讻讘讛 诇讞诪砖讛 讛讜讬讜志转 讞住讚讬诐 讜讞诪砖讛 讛讜讬讜志转 讙讘讜专讜转 砖讛诐 拽"诇 讜拽"诇 [注讬谉 = 130] 讜讛讗讝谞讬讬诐 诪专讻讘讛 诇砖诐 讛讜讬志讛 讘诪诇讜讬 讝讛 讬讜志讚 讛志讬 讜讗志讜 讛志讛 [58] 砖注讜诇讛 诪住驻专 讗讝谉 [58] 讜专讗砖 讛讙讜讬讛 诪专讻讘讛 诇砖诐 讛讜讬志讛 讘砖讜专"拽.
讜讘讝讛 诪讜讘谉 讛讟注诐 砖讬砖 砖讬讬讻讜转 诇注讬谞讬诐 讘诪讬诇讛 讻讬 注讬谉 讬诪讬谉 讛讬讗 诪专讻讘讛 诇讞诪砖讛 讛讜讬讜志转 砖诇 讞住讚讬诐 砖讛诐 诪住驻专 注讬谉 [26脳5=130] 讜讻谉 注讬谉 砖诪讗诇 讛诐 诪专讻讘讛 诇讞诪砖讛 讛讜讬讜志转 砖诇 讙讘讜专讜转 砖讛诐 讙讬诪讟专讬讗 注讬谉.
讜讬讚讜注 讚转讬拽讜谉 讜讙讬诇讜讬 讞诪砖讛 讛讜讬讜志转 砖讛诐 讞诪砖讛 讞住讚讬诐 讜讻谉 讞诪砖讛 讛讜讬讜志转 砖讛诐 讞诪砖讛 讙讘讜专讜转 讛讜讗 谞注砖讛 注诇 讬讚讬 诪爪讜转 讛诪讬诇讛 砖讛讜住专讛 讜谞驻专讚讛 讛注专诇讛 讜谞讙诇讬转 讛注讟专讛 讜讗讝 讗转讙诇讬讬谉 注砖专 讛讜讬讜转 讛谞讝讻专 讘驻讜诪讗 讚讗诪讛 讻谞讜讚注, 诇讻谉 砖诇讬诪讜转 讛注讬谞讬诐 转诇讜讬讛 讘诪爪讜转 讛诪讬诇讛 讜讻讬讜谉 讚砖讬讬讻讬 讛注讬谞讬诐 砖讬讬讻讬 谞诪讬 讛讗讝谞讬诐 讻讬 讛诐 讻讞讚讗 谞驻拽讬谉 讜讻讞讚讗 砖专讬讬谉 讜诇讻谉 转诪爪讗诐 讘讙讜祝 讛讗讚诐 讻砖讜专讛 讗讞转 讜诇讻谉 谞转讗讞专讛 讗爪诇 讗讘专讛诐 讗讘讬谞讜 注诇讬讜 讛砖诇讜诐 砖诇讬诪讜转 讛讗讝谞讬诐 注讚 砖讛讙讬注讛 砖诇讬诪讜转 讛注讬谞讬诐.



(拽讛诇转 讟, 讬讚) '注执讬专 拽职讟址谞旨指讛' 讝侄讛 讛址讙旨讜旨祝. 谞专讗讛 诇讬 讘住"讚 拽专讗讜 '注执讬专' 讗讜转讬讜转 '讬址注址专' 讘讛讬驻讜讱 讗转讜讜谉 砖讛讜讗 讘转讞诇转讜 讻诪讜 讛讬注专 砖讗讬谉 讗讬诇谞讜转 砖讘讜 注讜砖讬诐 驻讬专讜转 讻谉 讗讘专讬讜 讗讬谉 注讜砖讬诐 驻讬专讜转 诇讗 讘注谞讬讬谞讬 讛讙砖诪讬讜转 讜诇讗 讘注谞讬讬谞讬 讛专讜讞谞讬讜转.
'讜址讗植谞指砖执讈讬诐 讘指旨讛旨 诪职注指讟' 讗值诇旨讜旨 讛指讗值讬讘指专执讬诐. 拽专讗诐 诪注讟, 诇讗讜 讘诪住驻专诐 诪砖转注讬 拽专讗 讗诇讗 讘讗讬讻讜转 砖诇讛诐 讻讬 讘转讞诇讛 讗讞专 诇讬讚转 讛讙讜祝 讻诇 讗讘专讬讜 讛诐 讞诇讜砖讬 讛讻讞 讜讛讬讻讜诇转 讜拽爪讬专讬 讛讛讘谞讛 讜讛讬讚讬注讛 讘讻诇 讛注谞讬讬谞讬诐. 讜旨讘指讗 诇指讛侄诐 诪侄诇侄讱职 讙指旨讚讜止诇 砖讛讜讗 驻拽讞 注诇 讻谉 谞诪爪讗 讚讜诪讛 注谞讬讬谞诐 讻讗讚诐 驻拽讞 砖谞讜砖讗 讜谞讜转谉 注诐 讗讚诐 驻转讬 讚讜讚讗讬 讗讬谉 诪注砖讬讜 讻诇讜诐 诇驻讜诐 讚讬谞讗 讚讬砖 诇驻转讬 讚讬谉 讗谞讜住!



(拽讛诇转 讟, 讬讚) '讜旨讘指讗 讗值诇侄讬讛指 诪侄诇侄讱职 讙旨指讚讜止诇 讜职住指讘址讘 讗止转指讛旨', 讝侄讛 讬值爪侄专志讛指专指注. 谞专讗讛 诇讬 讘住"讚 拽专讬 诇讬讛 诪侄诇侄讱职 讙旨指讚讜止诇 讻讬 讻讞讜转 讛讬爪专 讛专注 谞诪砖诇讜 诇讙诇讬 讛讬诐 讜讛讗讚诐 讛讜讗 讻住驻讬谞讛 讛讛讜诇讻转 讘讬诐 砖讘讗讬诐 讙诇讬 讛讬诐 注诇讬讛 讜诪讟讘注讬诐 讗讜转讛 讜讛讬爪专 讛专注 讬砖 诇讜 砖谞讬 诪讬谞讬 讻讞讜转 砖讛诐 砖谞讬 讙诇讬诐 讛讗讞转 诇爪讜专讱 讘讬讟讜诇 诪爪讜讜转 注砖讛 砖讘讜 诪讘讟诇 讗转 讛讗讚诐 诪诪爪讜转 注砖讛 讜讗讞转 诇讛注讘讬专讜 注诇 诪爪讜转 诇讗 转注砖讛 讜诇讻谉 拽专讬 诇讬讛 讙旨指讚讜止诇 砖讛讜讗 讗讜转讬讜转 '讚志讜 讙诇' 讜讛讬讬谞讜 讚讜 专讜爪讛 诇讜诪专 砖谞讬诐 讻诪讜 讟指讘 诇职诪值讬转址讘 讟址谉 讚旨讜旨. 讗讜 注谞讬谉 砖谞讬 讙诇讬诐 讗诇讜 讛诐 讙诇 讗讞讚 诪讟讘讬注讜 讘注讜谞讜转 砖讘讬谉 讗讚诐 诇诪拽讜诐 讜讙诇 讗讞讚 诪讟讘讬注讜 讘注讜谞讜转 砖讘讬谉 讗讚诐 诇讞讘讬专讜.
讜讗诪专 讜住讘讘 讗转 讛注讬专 讛讬讬谞讜 拽讜讚诐 讗讜转讬讜转 注执讬专 讬砖 讗讜转讬讜转 '拽住讟' 讜注诐 讛讻讜诇诇 讙' 讗讜转讬讜转 讛诐 拽注"讘 [172] 讜讗讞专 讗讜转讬讜转 注执讬专 讬砖 '驻讻砖' 讜注诐 讛讻讜诇诇 讙' 讗讜转讬讜转 讛诐 诪住驻专 转"讙 [403] 讜住讱 讛讻诇 诪讻讗谉 讜诪讻讗谉 拽注"讘 讜转"讙 讛诐 注讜诇讬诐 诪住驻专 讬爪专 讛专注 [575].
讜诇讝讛 讗诪专 '讜职住指讘址讘 讗止转指讛旨' 讝侄讛 讬值爪侄专志讛指专指注 '讜旨讘指谞指讛 注指诇侄讬讛指 诪职爪讜止讚执讬诐 讙旨职讚止诇执讬诐', 讙讚讜诇讬诐 讗诇讜 诪爪讜讚转 讛注讜砖专 讜诪爪讜讚转 讛注讜谞讬 讻讬 讬砖 谞诇讻讚 诇讛专注 讜诇讞讟讜讗 注诇 讬讚讬 砖讬转注砖专 讜讬砖 谞诇讻讚 注诇 讬讚讬 注讜谞讬 砖讬注谞讬. '讜旨诪指爪指讗 讘指讛旨 讗执讬砖讈 诪执住职讻旨值谉 讞指讻指诐' 讝侄讛 讬值爪侄专志讛址讟旨讜止讘 拽专讗讜 诪住讻谉 讗讜转讬讜转 住诪志讱 谞讜志谉 砖讛住诪志讱 谞专诪讝 讘诪住讻谉 诪诇讗 讗讱 谞讜志谉 谞专诪讝 讘诇讗 诪讬诇讜讬 讻讬 讛讬爪专 讛讟讜讘 住讜诪讱 诇讗讚诐 诪谞驻讬诇转讜 住诪讬讻讛 诪诇讗讛 讜讛谞讜谉 专讜诪讝 诇谞驻讬诇讛 讚讻转讬讘 住讜止诪值讱职 讛殖' 诇职讻指诇 讛址谞止旨驻职诇执讬诐 (转讛诇讬诐 拽诪讛, 讬讚). 讜拽专讗讜 讞讻诐 [68] 诪住驻专 讞讬讬诐 [68] 讻讬 诪诪谞讜 转讜爪讗讜转 讞讬讬诐 诇讗讚诐. '讜旨诪执诇旨址讟 讗侄转 讛指注执讬专 讘旨职讞指讻职诪指转讜止' 讝讜止 转旨职砖讈讜旨讘指讛 讜旨诪址注植砖讉执讬诐 讟讜止讘执讬诐.



(拽讛诇转 讟, 讟讜) '讜职讗指讚指诐 诇止讗 讝指讻址专 讗侄转 讛指讗执讬砖讈 讛址诪旨执住职讻旨值谉 讛址讛讜旨讗', 讚旨职讘执砖讈职注址转 讬值爪侄专志讛指专指注 诇值讬转 讚旨职诪执讚职讻旨址专 诇值讬讛旨 诇职讬值爪侄专志讛址讟旨讜止讘. 谞专讗讛 诇讬 讘住"讚 讬砖 注转讬诐 讘讬讜诐 讜讘诇讬诇讛 砖讛诐 诪讬讜讞讚讬诐 诇注住拽 讛讙砖诪讬 讜讞诪专讬讬 砖诪转讬讬讞住 诇讬爪专 讛专注 砖讛诐 注转 讗讻讬诇讛 讜砖转讬讛 讜砖讬谞讛 讜诪砖讗 讜诪转谉 讜诪诇讗讻讛 讜讘注转讬诐 讗诇讜 讗讬谞讜 讝讜讻专 诇讬爪专 讛讟讜讘 讻讚讬 砖讬注砖讛 讻诇 诪注砖讬诐 讙砖诪讬讬诐 讗诇讜 诇砖诐 砖诪讬诐 讻讻转讜讘 讘职旨讻指诇 讚职旨专指讻侄讬讱指 讚指注值讛讜旨 (诪砖诇讬 讙, 讜) 讗讘诇 讘注转讬诐 讛诪讬讜讞讚讬诐 诇注住拽 讛谞驻砖讬讬 砖诪转讬讬讞住 诇讬爪专 讛讟讜讘 讚讛讬讬谞讜 注转 转驻诇讛 讜注转 转诇诪讜讚 转讜专讛 讜诪爪讜转 讛谞讛 讛讜讗 讝讜讻专 讛讬爪专 讛专注 讜注爪讜转讬讜 讘讛诐 诇注砖讜转诐 诇砖诐 驻谞讬讛 讝专讛 讜讙砖诪讬转 讻讗砖专 诪讬注爪讜 讛讬爪专 讛专注 转诪讬讚 诇讻讱 讜讛专讬 讝讛 注讜诇 诇诪讗讜讚.



(拽讛诇转 讝, 讬讟) "诪值注植砖讉指专指讛 砖讈址诇旨执讬讟执讬诐 讗植砖讈侄专 讛指讬讜旨 讘旨指注执讬专", 讗值诇旨讜旨 砖讈职转旨值讬 讬指讚址讬执诐 讜旨砖讈职转旨值讬 专址讙职诇址讬执诐 讜旨砖讈职转旨值讬 注值讬谞址讬执诐 讜旨砖讈职转旨值讬 讗指讝职谞址讬执诐 讜职专止讗砖讈 讛址讙旨职讜执讬旨指讛 讜旨驻侄讛. 谞诪爪讗 讗诇讜 讛注砖专讛 讛诐 讛注讬拽专讬诐 讜讛讞砖讜讘讬诐 砖砖讜诇讟讬诐 讘讙讜祝 诇讻讱 拽专讗诐 讗谞砖讬诐 讻讬 讻诇 讗谞砖讬诐 专讜爪讛 诇讜诪专 讞砖讜讘讬谉 讜注诇讬讛诐 讗诪专 讜址讗植谞指砖执讈讬诐 讘指旨讛旨 诪职注指讟 (拽讛诇转 讟, 讬讚) 讗谞砖讬诐 专讜爪讛 诇讜诪专 讞砖讜讘讬谉 讜拽专讗诐 诪注讟 讻讬 讛诐 注砖专讛 讻诪谞讬谉 讬讜"讚 砖讛讜讗 讗讜转 讛诪注讟 讻诪讜 砖讗诪专讜 专讝"诇 (讗讬讻讛 专讘转讬 讚 , 讟讜) 注诇 驻住讜拽 讜职谞址注址专 讬执讻职转职旨讘值诐 (讬砖注讬讛 讬, 讬讟) 砖讛讬讜 注砖专讛 诪讛 讚专讻讜 砖诇 转讬谞讜拽 诇讻转讜讘 讗讜转 讬讜"讚 砖讛讜讗 诪注讟.
讜讛谞讛 讻诇 讗讘专讬诐 讗诇讜 讛诐 注讜诪讚讬谉 讻砖讜专讛 讝讛 诇注讜诪转 讝讛 讻讬 砖谞讬 讬讚讬诐 讛诐 讞住讚 讜讙讘讜专讛 砖讘转驻讗专转 讜砖谞讬 专讙诇讬诐 讛诐 谞爪讞 讜讛讜讚 砖讘转驻讗专转 讜砖转讬 注讬谞讬诐 讛诐 谞爪讞 讜讛讜讚 砖讘讞讻诪讛 讜砖谞讬 讗讝谞讬诐 讛诐 讞住讚 讜讙讘讜专讛 砖讘讞讻诪讛 讜讘驻讛 讬砖 砖驻转讬诐 砖讛诐 谞爪讞 讜讛讜讚 砖讘讘讬谞讛 讜砖转讬 诇讞讬讬诐 讛诐 讞住讚 讜讙讘讜专讛 砖讘讘讬谞讛 讜讛诇砖讜谉 讛讜讗 讬住讜讚 砖讘讘讬谞讛 讜专讗砖 讛讙讜讬讛 讬住讜讚 砖讘转驻讗专转.
讘专诐 讗讬讻讗 诇诪讬讚拽 讗诪讗讬 谞拽讬讟 诇讛讜 砖诇讗 讻住讚专 砖讛转讞讬诇 诪讗诪爪注 讛讙讜祝 讜讬专讚 诇诪讟讛 注讚 专讙诇讬诐 讜讞讝专 讜注诇讛 注讚 诇诪注诇讛 讜谞拽讬讟 注讬谞讬诐 讜讗讝谞讬诐 讜讬专讚 诇诪讟讛 讜谞拽讬讟 专讗砖 讛讙讜讬讛 讜讞讝专 讜注诇讛 诇诪注诇讛 讜谞拽讬讟 驻讛?
讜谞专讗讛 诇讬 讘住"讚 讚谞拽讟讬谞讛讜 讻驻讬 注专讱 讛驻注讜诇讜转 砖诇讛诐 讜讛讜讗 讻讬 驻注讜诇转 讛讬讚讬诐 讜专讙诇讬诐 诪诪砖讬转 讜讙诐 谞专讗讬转 诇注讬谞讬 讛讻诇 讜讗讞专 讻讱 谞拽讬讟 注讬谞讬诐 讜讗讝谞讬诐 讚讗讬谉 驻注讜诇转诐 诪诪砖讬转 讜讗讬谉 谞专讗讬转 讜谞专讙砖转 诇注讬谞讬 讘谞讬 讗讚诐 讻讬 讬砖 注讬谞讬讜 驻拽讜讞讜转 讜讗讬谞讜 专讜讗讛 讜讗讝谞讬讜 驻转讜讞讜转 讜讗讬谞讜 砖讜诪注 讜讘诪讛 讬讻讬专讜 讘谞讬 讗讚诐 诇讝讗转 讜讗讞专 讻讱 谞拽讬讟 专讗砖 讛讙讜讬讛 砖讛讜讗 注讜诪讚 讘诪拽讜诐 诪讜爪谞注 讜谞住转专 讜驻注讜诇转讜 注讜砖讛 讘讛爪谞注 讗讱 驻专讬 讛讬讜爪讗 诪诪谞讜 讛讜讗 诪诪砖讬 砖诪讝专讬注 讜注讜砖讛 驻专讬 诪诪砖讬 诪谉 讛讝专注 讜讗讞专讬讜 谞拽讬讟 驻讛 砖讛讜讗 注讜诪讚 讘诪拽讜诐 讙诇讜讬 讜讗讬谞讜 诪讻讜住讛 讗讱 驻专讬 讛讬讜爪讗 诪诪谞讜 砖讛讜讗 讛讚讬讘讜专 讗讬谞讜 诪诪砖讬 讚讗讬谉 诪诪砖讜转 讘讚讬讘讜专.



讜职讻执讬 诪址拽职讚旨执讬诪执讬谉 讘旨执专职讻旨址转 注侄讘侄讚 诇职讘执专职讻旨址转 专址讘旨讜止? 诇职驻执讬讻指讱职 讛讜止爪执讬讗 讛址讻旨职讛只谞旨指讛 诪值讗址讘职专指讛指诐. 讻转讘 讛专"谉 讝"诇 讗祝 注诇 讙讘 讚讗讘专讛诐 讛讜讗 诪讝专注讜 砖诇 砖诐 诇讗 讝讻讛 讘讻讛讜谞讛 诪讞诪转 砖诐 讗诇讗 诪讞诪转 注爪诪讜. 讜拽砖讗 注诇 讬砖讜讘 讝讛 讻讬讜谉 讚讗讘专讛诐 讗讘讬谞讜 注诇讬讜 讛砖诇讜诐 诇讗 讛讬讛 讛讜讗 注爪诪讜 讻讛谉 讗诇讗 讝专注讜 讗讞专 讻诪讛 讚讜专讜转 讘注转 砖谞讬转谞讛 讛讻讛讜谞讛 讜讻讬讜谉 讚讛讻诇 讛诐 诪讝专注讜 砖诇 砖诐 诪讗讬 讞讝讬转 诇诪转诇讬 讛讝讻讬讛 讘讗讘专讛诐 讜诇讗 转转诇讛 讗讜转讛 讘砖诐 砖讛讜讗 讗讘 讛专讗砖讜谉 讜讛讬讛 讻止讛值谉 诇职讗值志诇 注侄诇职讬讜止谉 (讘专讗砖讬转 讬讚, 讬讞)? 讜讛转讜住驻讜转 讝"诇 谞诪讬 讛拽砖讜 拽讜砖讬讗 讝讜 讜转讬专爪讜 讘讚讜讞拽 注讬讬谉 砖诐.
讜谞专讗讛 诇讬 讘住"讚 讚讬讚讜注 讗讘专讛诐 讗讘讬谞讜 注诇讬讜 讛砖诇讜诐 讛讬讛 注拽专 砖讗讬谞讜 诪讜诇讬讚 讜讗诐 讻谉 谞驻住拽 讛讞讘诇 砖诇 讗讘讜转讬讜 讛诪拽砖专 讛转讜诇讚讜转 讝讛 讘讝讛 讜诪讛 砖讛讜诇讬讚 讗讞专 讻讱 谞转谉 诇讜 讛拽讚讜砖 讘专讜讱 讛讜讗 讻讞 讞讚砖 砖诇 讛讝专注讛 砖注砖讗讜 讘专讬讛 讞讚砖讛 诪爪讚 讛讝专注讛 讜诇讻谉 讻诇 讝专注讜 注讚 住讜祝 讻诇 讛讚讜专讜转 诇讗 讬转讬讬讞住讜 讗诇讗 专拽 讗诇讬讜 砖讞讘诇 讗讘讬讜 谞驻住拽 讜讗讬谉 诇讜 讞诇拽 讜谞讞诇讛 讘讝专注讜 砖诇 讗讘专讛诐 讜诇讗 砖讜诐 砖讬讬讻讜转 讻诇诇.
讜讘讝讛 驻讬专砖转讬 讘住"讚 诪讛 砖讗诪专 注诇 讗讘专讛诐 讗讘讬谞讜 '讻执旨讬 讗侄讞指讚 拽职专指讗转执讬讜 讜址讗植讘指专职讻值讛讜旨 讜职讗址专职讘值旨讛讜旨' (讬砖注讬讛 谞讗, 讘) 驻讬专讜砖 诪转讞讬诇 讘讜 诪住驻专 讗讞讚 诪爪讚 讛转讜诇讚讛 讻讬 讞讘诇 讗讘讬讜 谞驻住拽 讻讬讜谉 砖讬诇讚讜 注拽专 讗讱 讗谞讬 讜讗讘专讻讛讜 讗讞专 讻讱 讘讻讞 讛讛讝专注讛 讜讗专讘讛讜 诇讛讜诇讬讚 讘谞讬诐.
讜讘讝讛 讬转讜专抓 讛拽讜砖讬讗 诇谞讻讜谉 砖讗诐 诇讗 讛拽讚讬诐 砖诐 讛讘专讻讛 诇讗讘专讛诐 讗讘讬谞讜 诇讗 讛讬讛 讗讘专讛诐 讗讘讬谞讜 谞讜诇讚 注拽专 讜讗讝 诪诪讬诇讗 讝专注讜 注讚 讚讜专 砖谞讬转谞讛 诇讛诐 讻讛讜谞讛 讜讙诐 砖讗讞专讬讛诐 讻讜诇诐 讬转讬讬讞住讜 诇砖诐 诪讻讞 拽砖专 讛转讜诇讚讛 砖讗讝 讛讻讛谞讬诐 谞拽专讗讬诐 讝专注讜 砖诇 砖诐 砖讝讻讜 诇讻讛讜谞讛 诪讻讞 专讗砖 讘讬转 讗讘 讛讜讗 砖诐 砖讛讬讛 讻止讛值谉 诇职讗值志诇 注侄诇职讬讜止谉. 讗诪谞诐 讻讬讜谉 砖讛拽讚讬诐 讛讘专讻讛 谞讬讟诇讛 讻讘讜讚 讛讻讛讜谞讛 讜谞讬转谞讛 诇讗讘专讛诐 讻讬 讗讘专讛诐 讗讘讬谞讜 谞讜诇讚 注拽专 讜讘讝讛 谞驻住拽 讛讞讘诇 砖讛讬讛 诪砖讜讱 讘转讜诇讚讛 诪谉 砖诐 讜谞注砖讛 讗讘专讛诐 讗讘讬谞讜 讛讜讗 专讗砖讜谉 讘转讜诇讚讛 讗讞专 砖谞转谉 诇讜 讛拽讚讜砖 讘专讜讱 讛讜讗 讻讞 讛讝专注讛 诇讛讜诇讬讚 讜谞诪爪讗 讛讻讛谞讬诐 讬转讬讬讞住讜 诇讗讘专讛诐 讗讘讬谞讜 注诇讬讜 讛砖诇讜诐.
讗讱 诪拽砖讬诐 讗讬讱 住诇拽讗 讚注转讬讛 讚砖诐 诇讛拽讚讬诐 讘专讻转 注讘讚 诇拽讜谞讜? 讜谞专讗讛 诇讬 讘住"讚 讘转讞诇讛 诇讗 注诇讛 注诇 讚注转讜 诇讘专讱 讗转 讛砖诐 讬转讘专讱 注诐 讘专讻讛 砖诇 讗讘专讛诐 讗讘讬谞讜 讗诇讗 谞转注讜专专 诇讘专讱 讗转 讗讘专讛诐 讗讘讬谞讜 讘诇讘讚 讜讗讞专 砖讘讬专讱 讗转 讗讘专讛诐 讗讘讬谞讜 讗讝 讘讗 诇讚注转讜 砖爪专讬讱 诇讘专讱 讗转 讛砖诐 讜讘讬专讱 讜砖讙讛 讘讝讛 讚诇讗 讛讬讛 诇讜 诇住诪讜讱 讘专讻讛 砖诇 讛拽讚讜砖 讘专讜讱 讛讜讗 注诐 讘专讻讛 砖诇 讗讘专讛诐 讗讘讬谞讜 讗诇讗 讛讬讛 专讗讜讬 砖讬砖转讜拽 注转讛 讜讬讘专讱 讗转 讛拽讚讜砖 讘专讜讱 讛讜讗 讗讞专 砖注讛 讗讞专转 讚讗讝 诇讗 转讛讬讛 谞讬讻专转 讛拽讚讬诪讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 砖诐 讞砖讘 诇讘专讱 讗讘专讛诐 讗讘讬谞讜 注诇讬讜 讛砖诇讜诐 转讞诇讛 诇讛诪砖讬讱 注诇 讬讚讬 讘专讻转讜 砖驻注 诇讗专抓 讜讗讞专 讻讱 讘讬专讱 讗转 讛拽讚讜砖 讘专讜讱 讛讜讗 诇讛诪砖讬讱 砖驻注 注诇 讬讚讬 讘专讻转讜 诇砖诪讬诐 讻住讚专 讚谞拽讬讟 诇讛讜 讘讘专讬讗讛 讗讞专 讻讱 讻讗讜诪专讜 '讘职旨讬讜止诐 注植砖讉讜止转 讛殖' 讗直诇止拽执讬诐 讗侄专侄抓 讜职砖指讈诪指讬执诐' (讘专讗砖讬转 讘, 讚) 讚讗专抓 谞讘专讗转 转讞诇讛 讜谞注谞砖 诪讚讛 讻谞讙讚 诪讚讛 讛讜讗 讛拽讚讬诐 讘专讻讛 砖诇 讛谞砖驻注 拽讜讚诐 讘专讻讛 砖诇 讛诪砖驻讬注.
诇驻讬讻讱 讛讻讛讜谞讛 砖讛讬讗 诪砖驻注转 诇注讜诇诐 讻讬 讛讻讛谞讬诐 讛诐 讛诪讘专讻讬诐 诇讬砖专讗诇 转诇拽讞 诪诪谞讜 讜转谞转谉 诇讗讘专讛诐. 讜注讜讚 谞注谞砖 诪讚讛 讻谞讙讚 诪讚讛 讛讜讗 诇讗 讛拽讚讬诐 讘专讻讛 砖诇 讛拽讚讜砖 讘专讜讱 讛讜讗 砖讚讬谞讛 诇讛讬讜转 讛讬讗 专讗砖讜谞讛 诇讻讱 讛讻讛讜谞讛 砖谞讜转谞转 诇讘注诇讛 讞诇讜拽讛 专讗砖讜谞讛 讚讻转讬讘 (讜讬拽专讗 讻讗, 讞) '讜职拽执讚址旨砖职讈转旨讜止' 诇讻诇 讚讘专 砖讘拽讚讜砖讛 诇讘专讱 专讗砖讜谉 讜诇驻转讜讞 专讗砖讜谉 讜诇讬讟讜诇 诪谞讛 讬驻讛 专讗砖讜谉 转诇拽讞 诪诪谞讜 讜转谞转谉 诇讗讘专讛诐 砖谞转谉 讻讘讜讚 诇讘专讻转讜 砖注砖讗讛 专讗砖讜谞讛 讗祝 注诇 驻讬 砖爪专讬讻讛 诇讛讬讜转 讗讞专讜谞讛, 注讚 讻讗谉 讚讘专讬讜 谞专"讜.





诪专讗讬转 讛注讬谉

讜讗诪专 专诪讬 讘专 讗讘讗 讛砖讟谉 讘讞讜砖讘谞讬讛 转诇转 诪讗讛 讜砖讬转讬谉 讜讗专讘注讛. 驻讬专砖"讬 讝"诇 诇讘专 诪讬讜诐 讛讻驻讜专讬诐 讚诇讬转 诇讬讛 专砖讜转 诇讗住讟讜谞讬 讜讻转讘 讛专讘 讛讙讚讜诇 诪讛专"讬 讚讜讚 讝"诇 诪砖诐 讛讞讻诐 讛砖诇诐 诪讛专"讬 讗砖讻谞讝讬 讝"诇 讚讛讚讬谉 讛讜讗 讗诐 讛注讚 讛讜讞讝拽 讻驻专谉 驻住讜诇 讜讬砖诇诐 诪讘讬转讜 讜讛讻讗 讻诇 讛讬诪讬诐 讛讜讗 诪讚讘专 专注 注诇 讬砖专讗诇 讜讘讬讛"讻 讗讜诪专 砖讗讬谉 讗讜诪讛 拽讚讜砖讛 讻讬砖专讗诇 砖讛诐 讻诪讜 诪诇讗讻讬 讛砖专转 讜讗诐 讻谉 讛讜讞讝拽 讻驻专谉 讜讬砖诇诐 诪讘讬转讜 讜讝讛 讟注诐 讜谞砖讗 讛砖注讬专 注诇讬讜 讗转 讻诇 注讜谞讜转诐 注讻"讚. 讜讗谞讬 讘注谞讬讬 讗讜诪专 讚诪诇讘讚 讚讛讜讞讝拽 讻驻专谉 诇讜拽讞 砖讞讚. 讜谞诪爪讗 讚讘注讘讜专 讬讜诐 讻驻讜专 诇砖讜讗 爪专祝 讻诇 砖住"讚 讬讜诐 讚诇诪驻专注 讞诇祝 讛诇讱 讛讻诇 讚讛讜讞讝拽 讻驻专谉 讜诇讜拽讞 砖讞讚. 讜讝讛 专诪讝 讬讙注专 讛' 讘讱 讛砖讟谉:


讜讗诪专 专诪讬 讘专 讗讘讗 诪讗讬 讚讻转讬讘 注讬专 拽讟谞讛 讜讻讜' 注讬专 拽讟谞讛 讝讛 讛讙讜祝 讜讻讜'. 讬砖 诇讚拽讚拽 讻诪讛 讚拽讚讜拽讬诐. 讜讝讗转 诇驻谞讬诐 讗谞讬 讘注谞讬讬 驻讬专砖转讬 讜转讜专祝 讛讚讘专讬诐 讚讛谞讛 诇讻讗讜专讛 讛讬爪讛"专 讬砖 诇讜 讞讝拽讛 讘讗讚诐 谞注诇 讙讚专 讜驻专抓 讚讛讬讬谞讜 谞注诇 住转诐 讛讗讜专 讗讞讝 砖诪讜专讜转 注讬谞讬讜 讜讻转讘讜 讝"诇 讚讻谉 谞拽专讗 住"诪 砖讛讜讗 诪拽讜专 讛讬爪讛"专 讻讬 诪住诪讗 注讬谞讬 讛讗讚诐 讜讛讜讗 住诪讜"讬 诪谉 讛注讬谉 讜注讬谞讬讜 驻拽讜讞讜转. 讙讚专 注砖讛 诪讞讬爪讛 讘讬谞讜 诇砖诪讬诐. 讜驻专抓 讛专讘讛 诇讛砖讞讬转 讜驻专抓 讬"讙 驻专爪讜转 讙讬诪讟专讬讗 讗讞讚 砖谞讙注 讞"讜 讘讻讘讜讚 讛'. 讙诐 谞砖转诪砖 讘砖讚讛 讜讗讻诇 驻讬专讜转 讻诪讛 砖谞讬诐 讜讛讜讗 谞砖转诪砖. 注讬谉 专讜讗讛 谞住转讻诇 讘谞砖讬诐 讜讘讛讘诇讬 讛注讜诇诐. 讗讝谉 砖讜诪注转 讚讘专讬 谞专讙谉 讜诇讛"专 谞讘诇讜转 讛驻讛 讜诇讬爪谞讜转. 讬讚讬讜 讗住讜专讜转 讜住讙讜专讜转 诪诇转转 爪讚拽讛. 专讙诇讬诐 诇专讜抓 诇专注讛 讜诇专拽讚 注诐 讛谞砖讬诐. 驻讛 讚讜讘专 谞讘诇讛 讜诇讛"专, 讛专讬 砖讛讬爪讛"专 砖诪砖 讻诇 爪专讻讜 讘讗讘专讬诐 讚专讱 转砖诪讬砖谉 讻诪讛 砖谞讬诐 讜讛讞讝讬拽 讞讝拽讛 讙诪讜专讛: 
讜讗讜诇诐 讘注讘讜专 讝讗转 讛讘诇 讬驻爪讛 驻讙讜诐 讬讜爪讗 讚拽讬"诇 讘讞"诪 住讬诪谉 拽诪"讟 讗讬谉 诪讞讝讬拽讬谉 讘谞讻住讬 拽讟谉 讜讻转讘 诪讜专"诐 讚讗驻讬诇讜 讛讙讚讬诇 讜注讘专讜 讙' 砖谞讬诐 讗讬谞讛 讞讝拽讛 讛讜讗讬诇 讜讬专讚 诇砖讚讛 讻砖讛讬讛 拽讟谉. 讙诐 讻转讘 讛专讘 讛讞住讬讚 诪讛专"诇 讝"诇 讘住驻专 讚注转 讞讻诪讛 驻"讚 讻讬 注诇 讬讚讬 讛注讜谞讜转 谞讻谞住 讟讜诪讗讛 讘驻谞讬诪讬讜转讜. 讜讙诐 讘讞讬爪讜谞讬讜转讜 诪诇讗讻讬 讞讘诇讛 住讟"讗 讬住讜讘讘讜讛讜 讜讛讻讬 讗转诪专 讘讝讛专 讛拽讚讜砖 驻专砖转 转讝专讬注 讚祝 谞"讗 注"讗 讻讬 讛谉 讘注讜谉 讘讜专讞转 诪诪谞讜 讛拽讚讜砖讛 讜住讟"讗 砖诐 诪讝讜诪谞转 诇砖专讜转 讘讜 注"砖. 讙诐 讻转讜讘 讘驻住拽讬 转讜住驻讜转 讛讻讗 讘讚祝 讝讛 讚讻砖讘讗 讛讬爪讛"专 诪讜爪讗 讛讬爪专 讛讟讜讘 讘讗讚诐 砖讛讬讛 讘诪注讬 讗诪讜 讜诪讙专砖 讗讜转讜 讜讗讞"讻 讞讜讝专 讛讬爪讛"讟 讘讛讬讜转讜 讘谉 讬"讙 砖谞讛. 讜讬砖 诪讬 砖讻转讘 讚讚讬讬拽讬 诪讚讻转讬讘 讜诪爪讗 讘讛 讗讬砖 诪住讻谉 讜讞讻诐. 讜讘诪拽讜诐 讗讞专 讻转讘谞讜 讚讛谞讬 诪讬诇讬 讚驻住拽讬 转讜住驻讜转 谞注诇诪讜 诪讻诪讛 专讘谞讬诐 讗讞专讜谞讬诐 诇讗 注"讟 讛讗住祝: 
讜诇驻讬 讝讛 讗讙诇讗讬 讘讛转讬讛 讚讛讬爪讛"专 讚讗讬谉 讝讛 诪讞讝讬拽 专拽 讙讝诇谉 讜讗诇诐 讜讘诇讬注诇 讚讛讬爪讛"讟 拽讚诐 讜讛讬讛 讘诪注讬 讗诪讜 讜讛讜讗 讘讗诇诪讜转讜 讙专砖讜 讜讛讜爪讬讗 讛讗讚诐 诇讛专讘讜转 专注讛 讜讘专讞讛 讛拽讚讜砖讛 砖讘拽专讘讜 讜讘讗讛 讛住讟"讗 讜讬砖讘讛 讜讻诇 讝讛 讙讝诇 讜诪注砖讬诐 专注讬诐: 
讜讛讬讬谞讜 讚拽讗诪专 讘诪讗诪专讬谞讜 注讬专 拽讟谞讛 讝讛 讛讙讜祝 诇讛讜讚讬注 讻讬 讛讬爪讛"专 讛讞讝讬拽 讘谞讻住讬 拽讟谉 砖讗讬谞讛 讞讝拽讛 讜讝"砖 讜讗谞砖讬诐 讘讛 诪注讟 讗诇讜 讗讘专讬诐 砖讛讬讜 诪注讜讟讬 讛讻讞 讜讛砖讻诇. 讜讘讗 讗诇讬讛 讘驻谞讬诪讬讜转讛 诪诇讱 讙讚讜诇 讝讛 讬爪讛"专 讜讛讜讗 讙讚讜诇 砖注讬拽专讜 讛讙讗讜讛 讜诇讘讝讜转 诇讞讻诪讬诐 讜讬专讗讬 砖诪讬诐. 讜住讘讘 讗讜转讛 讚诪拽讬祝 诪讘讞讜抓 诪诇讗讻讬 讞讘诇讛 讜诇讗 注砖讛 讻诇讜诐 讚讗讬谉 诪讞讝讬拽讬谉 讘谞讻住讬 拽讟谉. 讜注讜讚 讗注讬拽专讗 讚讚讬谞讗 驻专讻讗 讜讛讜讗 讙讝诇 讚讛专讬 讬诪爪讗 讘讛 讗讬砖 诪住讻谉 讬爪讛"讟 讜诪讙专砖讜. 讜讞讻诐 讞讜讝专 讜砖讜专讛 讘讗讚诐 讜谞注砖讛 砖专 爪讘讗 讗诪讬转讬 讜讬砖专 讜诪讜爪讬讗 诇讗讜专 讜诪讞讝讬专 讛讗讘专讬诐 讗诇讬讜 讜诪诇讟 讗转 讛注讬专 讘讞讻诪转讜 讘转讜专讛 讜讬专讗讛 讜诪爪讜转 讜讚讜拽:





驻转讞 注讬谞讬诐

讜讗谞砖讬诐 讘讛 诪注讟 讗诇讜 讛讗讘专讬诐 讜讘讗 讗诇讬讛 诪诇讱 讙讚讜诇 讜讻讜' 驻讬专讜砖 讚讘爪讗转讜 诇讗讜讬专 讛注讜诇诐 讚讛讗讘专讬诐 讛诐 讗讻讬"诐 讜专讻讬"诐 诪讬注讜讟讬诐 讜讝"砖 诪注讟 讻讬 诪注讟讜 讘讻诪讜转 讜讗讬讻讜转 讗讝 讜讘讗 讗诇讬讛 讘讛讬讜转 讛注讬专 讘爪讘讬讜谞讛 砖讻讘专 讬爪讗 诇讗讜专 讜谞讜诇讚 讜讻诪"砖 驻' 讞诇拽 讚讬爪讛"专 砖讜诇讟 诪砖注转 讬爪讬专讛 讻讚讻转讬讘 诇驻转讞 讞讟讗转 专讜讘抓:


讜诪爪讗 讘讛 讗讬砖 诪住讻谉 讜讞讻诐 讝讛 讬爪讛"讟. 讻转讜讘 讘驻住拽讬 转讜住驻讜转 讚诪讻讬诇转讬谉 住讜祝 驻专拽讬谉 讚讬爪讛"讟 谞转讜谉 讘讗讚诐 讘诪注讬 讗诪讜 讜讘爪讗转讜 诪讙专砖讜 讛讬爪讛"专 讜讞讜讝专 讘讛讬讜转讜 讘谉 讬"讙 砖谞讛. 讜讬砖 诪讬 砖讻转讘 讚讚讬讬拽讬 诪讚讻转讬讘 讜诪爪讗 讘讛 注讻"讚. 讜讚讘专 讝讛 谞注诇诐 诪讻诪讛 讙讚讜诇讬诐 讻诪讜 砖讻转讘谞讜 讘注谞讬讜转谞讜 讘砖讗专 讚讜讻转讬 讘住"讚:


讜讗讚诐 诇讗 讝讻专 讗转 讛讗讬砖 讛诪住讻谉 讛讛讜讗 讚讘砖注转 讬爪讛"专 诇讬转 讚诪讚讻专 讬爪讛"讟 讜讻讜' 讬砖 诇讛注讬专 讚讛讗 讛讜诇"诇 拽讜讚诐 讜诪诇讟 讛注讬专 讘讞讻诪转讜 砖讛讜讗 讘转砖讜讘' 讜诪注砖讬诐 讟讜讘讬诐. 讜转讜 诪讛 讘讗 诇诇诪讚谞讜 讚注讜讘专 注讘讬专讛 讗讬谞讜 诪注诇讛 讘讝讻讜专"讜 讬爪讛"讟 讛讗 驻砖讬讟讗. 讜讗驻砖专 讘诪讛 砖谞讞诇拽讜 讛讗讞专讜谞讬诐 讗讬 砖讻讞讛 讛讜讬 驻砖讬注讛 讗讜 讗讜谞住 讜讗谞讬 讛砖驻诇 讝讻专转讬 诪讞诇拽转 讝讛 讘住驻专讬 讛拽讟谉 专讗砖 讚讜讚 驻' 讛讗讝讬谞讜 讜讛讙讬注谞讬 讻驻讜"诇 讘讚讘专讬诐 讗讞讚讬诐 讚专讜砖 讗' 讜诪砖诐 讘讗专"讛. 讜讛谞讛 讛诪爪讜讜转 讗爪诇谞讜 讛诐 讻诪讜 驻拽讚讜谉 讻诪"砖 专讘谞讬 讗砖讻谞讝 讜讛讘讗转讬讜 砖诐. 讜讛砖转讗 讛讬爪讛"专 住讘专 讚砖讻讞讛 讛讜讬 驻砖讬注讛 讜讗祝 砖讛讞讜讟讗 砖讜讻讞 讘砖注转 注讘讬专讛 诪讛诪爪讜讜转 讜诪讬专讗转讜 讬转讘专讱 讛讜"诇 驻讜砖注 讻讚注转 讛驻讜住拽讬诐 讚住讘专讬 讚砖讻讞讛 讛讜讬 驻砖讬注讛 讜讻诪"砖 讻诇 诇讗 讬讚注谞讗 驻砖讬注讜转讗 讜诪讟注诐 讝讛 注诇讛 讘拽讘抓 注讜谞讜转 讙讚讜诇讜转 诇专讜讘. 讗讱 诇驻讬 诪"讱 讚砖讻讞讛 讛讜讬 讗讜谞住 讻讬讜谉 讚砖讘 讛讞讜讟讗 讜讬讚注 砖讞讟讗 讜讬讞专"讟 讞专讟"讛 讙讚讜诇讛 讜诪拽讘诇 诇注砖讜转 诪"讟 诪转讻驻专 诇讜 讻讬讜谉 讚砖讻讞 讗谞讜住 讛讜讗 讜专讞诪谞讗 驻讟专讬讛. 讜讝"砖 讜诪诇讟 讗转 讛注讬专 讘讞讻诪转讜 讘转砖讜讘讛 讜诪"讟 讜讻"转 讛讱 转砖讜讘讛 讘讞专讟讛 讛讬讻讬 住讙讬讗 诇诪爪讜讚讬诐 讙讚讜诇讬诐 讗砖专 讘谞讛 讛讬爪讛"专 砖讛诐 注讘讬专讜转 讙讚讜诇讜转 讗砖专 讛注讘讬专讜 诇讝"讗 讜讗讚诐 诇讗 讝讻专 讚讘砖注转 讬爪讛"专 诇讬转 讚诪讚讻专 讬爪讛"讟 讻诇讜诪专 讚诪诇讟 讛注讬专 讘讞讻诪转讜 讜讝讜讛讬 讛讞讻诪讛 讘讟注谞转 讚讗讚诐 诇讗 讝讻专 讛讬爪讛"讟 讘砖注转 注讘讬专讛 讜讛讜"诇 砖讜讻讞 讜讚讬谞讜 讻讗谞讜住 讜讞讻诪讛 专讘讛 讛讬讗 诇讛讜讻讬讞 讜诇讛讻专讬注 讚讛讚讬谉 讻讱 讛驻讱 讛讬爪讛"专 讚住讜讘专 讚砖讻讞讛 讛讜讬 驻砖讬注讛 讜讛讞讻诪讛 转注讝 诇讞讻诐 讘转砖讜讘讛 讜诪"讟 讜讛谞讛讜 注讜谞讜转 讞诇驻讜 讛诇讻讜 讚砖讻讞讛 讗讜谞住:





砖注专讬 转讜专转 讘讘诇

(诇讘 专注"讘) 讜诇讘住讜祝 讛诪诇讬讻讜 注诇 专诪"讞 讗讬讘专讬诐 讜讗诇讜 讛谉 讘' 注讬谞讬诐 讘' 讗讝谞讬诐 讜专讗砖 讛讙讜讬讛.鈥斪斪犠� 讘讗讛诇讜转 住讜驻"讗 谞诪谞讜 专诪"讞 讗讬讘专讬诐 讘讗讚诐, 讜讗诇讜 讛讞诪砖讛 诇讗 谞诪谞讜 讘讬谞讬讛诐, 讻讬 砖诐 诇讗 谞诪谞讜 讗诇讗 讗讬讘专讬诐, 砖讬砖 讘讛诐 讘砖专 讙讬讚讬诐 讜注爪诪讜转, 砖讗讝 讛诐 诪讟诪讗讬诐 讘讗讛诇 讻讘转讜住驻转讗 砖诐 驻"讗. 讗讘诇 诇砖讜谉 "专诪"讞 讗讬讘专讬诐" 讚讛讻讗 讗讬谞讜 讗诇讗 讗砖讙专转 诇讬砖谞讗, 讜诇住讬诪谞讗 讘注诇诪讗 谞拽讟讬讛, 讻讬 诪爪讬谞讜 讙诐 诇注谞讬谉 讗讘专 诪谉 讛讞讬, 砖讗祝 讗讘专 砖讗讬谉 讘讜 注爪诐 讞讬讬讘 注诇讬讜 诪砖讜诐 讗讘专 诪谉 讛讞讬*注讬' 讞讜诇讬谉 拽讙 讗 讜专诪讘"诐 讛诇' 诪讗讻诇讜转 讗住讜专讜转 驻"讛 讛"讘.. 讜注讬' 诪"砖 讘转诪讜专讛 讻讞 讘.

